title: Flyball

text:
Kilpailussa on rinnakkain kaksi rataa. Ratojen etäisyys toisistaan on vähintään 3 metriä ja enintään 6 metriä. Lähtö- ja maalilinjan etäisyys ensimmäisestä esteestä on 1,8 metriä. Esteiden välit ovat 3 metriä ja viimeisen esteen etäisyys flyball-laatikosta on 4,5 metriä.Yleisimmin käytetään tennispalloja, mutta myös muut pallot ovat hyväksyttyjä. Pienet koirat saavat käyttää pieniä palloja. Pallot eivät saa vinkua.
Suomen Flyball-liiton perustamiskokous pidettiin 6. maaliskuuta 1999 Kankaanpäässä. Liiton rekisteröinti keskeytettiin sekä toiminta lakkasi 31. joulukuuta 2000. Suomen ensimmäinen Flyball-näytöskilpailu pidettiin vuonna 1992 Turussa.


title: Flyball

text: Suomalainen joukkue osallistui Euroopan mestaruuskilpailuihin ensimmäistä kertaa vuonna 2018. Kyseessä oli Hakunilan Seudun Koiraharrastajia edustava Flying Finns Flyball Team. He kilpailivat divisionassa 8 ja voittivat sarjansa.


title: ZNKR iaidō

text: ZNKR (Zen Nihon kendō renmei, ) iaidō on Japanin kendoliiton alaisuudessa harjoiteltava nykyaikainen budōlaji, jossa harjoitellaan miekan vetoa ja siihen liittyviä tekniikoita.


title: ZNKR iaidō

text: ZNKR ("Zen Nihon Kendo Renmei") iaidōn (aikaisemmin "seitei-gata, seitei iaidō") kehitti tarkoitukseen koottu valiokunta Japanin kendoliitossa (ZNKR) 60- ja 70-luvuilla. Alkuperäisenä tarkoituksena oli tuottaa normisto, jota voitaisiin käyttää sekä kansallisesti että kansainvälisesti graduointeihin. Tavoitteena oli luoda yhtenäinen pohja, joka yhdistäisi perinteisten miekkakoulujen (koryū) harrastajat ja laajentaisi Kendoliiton tarjontaa. Taustastaan huolimatta ZNKR iaidō on avoin kaikille kiinnostuneille. Se tarjoaa mahdollisuuden harjoitella miekan vedon perusteita ja tilaisuuden tavata toisten koulukuntien harrastajia.


title: ZNKR iaidō

text: 1969 Esiteltiin järjestelmän seitsemän ensimmäistä muotoa. 1981 lisättiin kolme ja 2000 vielä kaksi uutta kataa, päätyen nykyiseen kahteentoista. Katat ovat kaikki yksin suoritettavia, osa istuma-asennosta ja osa seisaaltaan, ja ne ovat muokattuja versioita vanhojen koulukuntien tekniikoista.


title: ZNKR iaidō

text: Tärkeää on huomata että ZNKR-iaidō katasarja on Japanin kendoliiton omaisuutta siinä mielessä että edistyneiden ZNKR-iaidō senseiden kollegio voi kehittää ko. katasarjaa esimerkiksi lisäämällä uusia katoja tai muuttamalla jo olemassa olevien katojen muotoa. Tämä koskee luonnollisesti vain ZNKR-sarjassa tehtäviä katoja. Vastaava kata on koryū-harjoittelussa tehtävä alkuperäisessä muodossaan.


title: ZNKR iaidō

text:
ZNKR iaidōta on harrastettu Suomessa lähinnä aikido-senseiden leireillä 70-luvulta alkaen. Toshikazu Ichimura (aikido 6.dan shihan, iaido 6.dan renshi) sensei tiettävästi esitti ensimmäisenä Suomessa iaidōa aikidoleirillä Pietarsaaressa toukokuussa 1971. Tällöin hän opetti ZNKR-iaidōa. Aikido ja iaido piireissä harjoiteltu ZNKR-iaidō vaihtui Suomessa 1986 pääasiallisesti Musō Shinden-ryūksi. Tällöin iaidon pääopettajaksi tuli Takada Gakudo-sensei.
Vuonna 1999, José Martinez-Abarca (tuolloin 4.dan, nyt 31.10.2007 ZNKR iaidō 5.dan) muutti Suomeen ja liittyi KKTI ry:hyn, jossa hän alkoi vastata iaido-harjoituksista. Vuonna 2000 Suomen kendoseurojen keskusliitto () otti iaidōn virallisesti lajivalikoimaansa ja liiton hallitukseen valittiin iaidō-vastaava. Kun kendon kyu-graduointisäännökset uudistettiin, niihin lisättiin myös iaidō-graduointisäännökset. Ensimmäiset graduoinnit pidettiin joulukuussa 2000 Helsingissä.


title: Varovaisuusperiaate

text: Varovaisuusperiaate eli (EU-oikeuden käsitteenä) ennalta varautumisen periaate tarkoittaa, että tiettyihin ympäristöä tai kuluttajia suojeleviin toimenpiteisiin ryhtymistä ei saa estää täyden tieteellisen varmuuden puuttuminen toimenpiteen seurauksista. Varovaisuusperiaate kuuluu kansainvälisen ympäristöoikeuden periaatteisiin.


title: Varovaisuusperiaate

text: Periaate on ilmeisesti lähtöisin saksalaisesta oikeudesta. Varovaisuusperiaatteen tunnustaminen on osa hyväksyttyä kestävän kehityksen strategiaa.


title: Varovaisuusperiaate

text: Kansainvälisessä "Biologista monimuotoisuutta koskevassa yleissopimuksessa" vuodelta 1992 (SopS 78/1994, Rion sopimus) varovaisuusperiaate muotoillaan seuraavasti: ”biologisen monimuotoisuuden merkittävän vähenemisen tai häviön uhatessa varmistettujen tieteellisten todisteiden puuttumista ei tulisi käyttää syynä uhan torjumiseen tai sen vaikutusten vähentämiseen tähtäävien toimien lykkäämiseen.” Varovaisuusperiaate mainitaan myös muun muassa "Ilmastonmuutosta koskevan puitesopimuksen" (1992, SopS 61/1994) 3 artiklan 3 kohdassa, ja vuoden 1992 "Itämeren alueen merellisen ympäristön suojelua koskevan yleissopimuksen" (SopS 2/2000) 3 artiklan 2 kohdan mukaan sopimusosapuolet alkavat noudattaa sitä.


title: Varovaisuusperiaate

text: Suomen ympäristölainsäädännössä on laajasti omaksuttu periaate, jonka mukaan jo kielletyn seurauksen vaara on merkityksellinen. Ennalta varautuminen toteutuu erilaisina ennakkoarviointeina, joiden tarkoituksena on riskien vähentäminen. Varovaisuusperiaatteeseen liittyviä kotimaisten tuomioistuimien ratkaisuja ovat esimerkiksi Vaasan HAO 05.12.2003 03/0261/3 ja KHO 08.10.2004/2504. Laajasti katsottuna voidaan myös lakisääteisiä lupajärjestelmiä pitää varovaisuusperiaatteen toteutumisen ilmentäjinä: esimerkiksi ympäristölupa voi edellyttää ympäristövaikutusten arviointia. Toisaalta varovaisuusperiaate voi näytön puutteen vuoksi olla luvan esteenä. Varovaisuusperiaatteen ohjausvaikutus ilmenee varsinkin tilanteissa, joissa päätös on tehtävä epävarman informaation varassa. Ympäristön kannalta merkittäviä tekijöitä ovat pilaantumisen vaaran todennäköisyys, onnettomuusriski sekä mahdollisuudet onnettomuuksien ehkäisemiseen ja niiden vaikutusten rajoittamiseen.


title: Varovaisuusperiaate

text: Rion ilmastosopimuksessa varovaisuusperiaate määriteltiin oikeutena toimia, vaikka tieteellinen näyttö jostakin ilmiöstä ei vielä ole sitova, jos seuraukset ilmiöstä ovat vakavia tai palautumattomia. Soveltaminen edellyttää siis melko hyvää vaikka ei vielä sitovaa näyttöä sekä melko vakavia seurauksia. Tämä on aiheuttanut ristiriitoja suhtautumisessa kemikaaleihin ja esim. geenimuunneltuihin tuotteisiin, koska toiset ovat halunneet soveltaa varovaisuusperiaatetta käänteisesti: jos ei ole sitovaa näyttöä turvallisuudesta, pitäisi käyttää varovaisuusperiaatetta. Tieteen kannalta tässä on ongelma: negatiivista on mahdotonta todistaa, on vain todennäköisyyksiä.


title: Varovaisuusperiaate

text: Varovaisuusperiaatetta on aina käytetty myrkkyopissa, vaikka sitä ei ole kutsuttu sillä nimellä. Selkeimmin tämä näkyy suhtautumisessa syöpää aiheuttaviin aineisiin. Varmuudella ihmiselle syöpää aiheuttavia aineita on vain muutamia kymmeniä. Kuitenkin käytännössä eläinkokeissa syöpää aiheuttavat aineet katsotaan vaarallisiksi myös ihmiselle. Tätä on kritisoinut mm. amerikkalainen Bruce Ames, jonka mukaan nykyisten koeperiaatteiden mukaan suurilla annoksilla tehdyissä eläinkokeissa noin puolet kaikista aineista osoittautuu syöpää aiheuttaviksi (sekä luonnonaineista että ihmisen tekemistä kemikaaleista). Eläinkoetulosten kirjaimellinen soveltaminen johtaisi käytännön mahdottomuuksiin ja ongelmaksi tulee sattumanvarainen soveltaminen, jossa periaatetta sovelletaan joihinkin aineisiin mutta ei kaikkiin.


title: Varovaisuusperiaate

text: Mitä epävarmempia ovat tutkimustulokset, sitä suurempaa varovaisuutta käytetään. Tämä johtaa siihen, että hyvin tutkittuihin ja hyvin tunnettuihin riskeihin suhtaudutaan lievemmin kuin huonosti tunnettuihin. Tällöin riskien laittaminen tärkeysjärjestykseen vääristyy ja suuria voimavaroja käytetään epävarmoihin riskeihin ja varmat riskit jäävät vähemmälle huomiolle.


title: Varovaisuusperiaate

text: Kemikaaleja joita on otettu käyttöön ja todettu myöhemmin vaarallisiksi, on useita. Esimerkiksi hyönteismyrkky diklooridifenyylitrikloorietaani (DDT), polttoaineeseen lisätty tetraetyylilyijy, PCB-yhdisteet, palonestoaineena käytetty PBDE-yhdisteet, freonit, ulkoiluvaatteissa käytetyt PFC-yhdisteet ja talidomidi-lääke ovat tällaisia. Toisaalta määrän voi suhteuttaa siihen, että Euroopassa otetaan joka vuosi käyttöön 190 uutta yhdistettä.


title: Varovaisuusperiaate

text: Kansalaisjärjestöistä muun muassa Greenpeace on kritisoinut sitä, ettei varovaisuusperiaatetta kuitenkaan aina noudateta käytännössä.


title: Pyynikki (yritys)

text: Pyynikki Oy oli vuosina 1897–1985 Tampereen Kaakinmaalla toiminut olutpanimo, joka valmisti myös virvoitusjuomia.


title: Pyynikki (yritys)

text: Tampereen ensimmäisen olutpanimon perusti apteekkari A. W. Tennberg vuonna 1856 Mustaanlahteen Näsijärven rannalle. Tampereelle syntyi tämän jälkeen useita vanhanaikaisia ja kooltaan pieniä olutpanimoita, jotka vuosisadan vaihteeseen mennessä fuusioituivat kahdeksi suuremmaksi yhtiöksi, Näsijärven Osake-Oluttehtaaksi ja Osakeyhtiö Pyynikiksi. Pyynikki rakensi panimon Kaakinmaan alueelle Tampereen keskustaan. Paikan valintaan vaikutti ennen kaikkea panimon tontilla ollut puhdasvetinen kaivo.


title: Pyynikki (yritys)

text: 1900-luvun alulla Tampereella toimi kuusi panimoa, jotka omisti neljä yhtiötä: Näsijärven Osake-Oluttehdas, Iso Oluttehdas, Osakeyhtiö Pyynikki ja Tampereen Panimo-Osakeyhtiö. Kunnallisen kieltolain astuttua voimaan Tampereella vuonna 1903 erilliset oluttehtaat yhdistyivät Näsijärven Osake-Oluttehtaaksi. Tehdas tuotti tuolloin noin 312 000 litraa olutta vuosittain. Valtakunnallisen kieltolain astuttua voimaan vuonna 1919 tehdas keskittyi mietojen oluiden (alle 2,25 % alkoholia), vaarinkaljan, limonadien, kivennäisvesien ja siman valmistukseen. Yhtiö muutti nimensä takaisin Pyynikiksi vuonna 1921. Vuotta myöhemmin yhtiön osake-enemmistö siirtyi tehtailija Sulo Salmelinin haltuun, jonka aikana panimon toimintaa alettiin kehittää ja uudistaa voimakkaasti. Salmelinin kuoltua 1930 yhtiön johtoon nousi hänen vaimonsa teollisuusneuvos Rosa Salmelin. Vuonna 1953 Pyynikki aloitti suomalaisen oluen viennin laivaamalla 300 000 pulloa "Tähti"-olutta Senegaliin. Rosa Salmelinin jälkeen Pyynikkiä johti vielä Salmelinien poika Juhani, kunnes yhtiö myytiin Sinebrychoffille vuonna 1985. Pyynikin panimon toiminta päättyi 1992 Sinebrychoffin keskittäessä oluen valmistuksen Keravan panimolleen.


title: Pyynikki (yritys)

text: Pyynikki valmisti vuodesta 1972 alkaen "Amiraali"-nimistä sataprosenttista täysmallasolutta. Oluen hiiva tuotiin Weihenstephanin panimoyliopistosta Münchenin Freisingenista. "Amiraali"-olutpullojen etiketeissä esiintyi tunnettuja amiraaleja kuten Horatio Nelson ja japanilainen Togo Heihachiro. Togo-etiketillinen pullo saavutti suosiota Japanissa. Amiraali-oluen valmistus päättyi 1992, mutta jatkui taas 2003 ensin tamperelaisen Koskipanimon tuottamana tynnyrioluena ja vuodesta 2004 pulloissa Sinebrychoffin valmistamana.


title: Pyynikki (yritys)

text: Muita Pyynikin tuotemerkkejä olivat limonadit "Pyynikin Helmi" ja "Pommac", sekä Vaarinkaljaa kahden litran pulloissa. 1930-luvulta alkaen valmistettiin myös "Tähti"-olutta.


title: Patty Griffin

text: Patty Griffin (s. 16. maaliskuuta 1964) on yhdysvaltalainen laulaja-lauluntekijä ja kitaristi. Hän syntyi Mainen osavaltiossa.


title: Patty Griffin

text: Griffinin ammattiura alkoi, kun A&M Records kiinnostui hänen lähettämästään demosta. Hänen ensimmäinen julkaistu albuminsa oli "Living with Ghosts" (1996).


title: Patty Griffin

text: Griffin levyttää nykyisin ATO Recordsille. Yhtiö julkaisi hänen kuudennen ja toistaiseksi tuoreimman studioalbuminsa 6. helmikuuta 2007 nimellä "Children Running Through".


title: Lightnin’ Hopkins

text: Sam John ”Lightnin’” Hopkins (15. maaliskuuta 1912 – 30. tammikuuta 1982) oli yhdysvaltalainen blueskitaristi ja -laulaja Texasista.


title: Lightnin’ Hopkins

text: Lightnin’ Hopkinsin muusikon ura alkoi 1920-luvulla. Hänen veljensä John Henry ja Joel olivat myös taitavia bluesmuusikoita. Hopkins tapasi teini-ikäisenä Blind Lemon Jeffersonin ja soitteli tämän kanssa. Toinen teini-iän yhteistyökumppani oli laulaja Texas Alexander, joka oli Hopkinsin serkku. 1930-luvun puolivälissä Hopkins joutui vangiksi Houstonin vankilamaatilalle, mutta jatkoi muusikin esittämistä Alexanderin kanssa vapauduttuaan. Hopkins soitti usein yksin, ja hänen tyylinsä kehittyi sellaiseksi, että hän pyrki hoitamaan kitaran otelaudalta itse basson äänet ja keskialueen säestyksen ja myös korkeampien äänien melodian. Lisäksi hän välillä napsautteli kitaraa sormillaan luodakseen perkussiivisia ääniä. Uransa alussa hän soitti akustista kitaraa, mutta vaihtoi myöhemmin sähkökitaraan. Sähkökitaralla äänitetyssä tuotannossaan hän käytti pitkään Guild Starfire IV -mallia.


title: Lightnin’ Hopkins

text: Vuonna 1946 Lola Anne Cullum -niminen kykyjenetsijä löysi Hopkinsin Houstonista ja hankki tälle levytyssopimuksen Alladin-nimiselle levy-yhtiölle. Pianisti Wilson ”Thunder” Smith tuli tällöin Hopkinsin yhteistyötoveriksi. Los Angelesissa vuoden 1946 marraskuussa nauhoitettu single ”Katie May” oli Hopkinsin ensimmäinen myyntimenestys. Vuonna 1948 Hopkins levytti hitin ”Shotgun Blues”. Muita huomattavia kappaleita näiltä ajoilta ovat ”Short Haired Woman”, ”Abilene” sekä ”Big Mama Jump”. 1940- ja 1950-lukujen vaihteessa Hopkins levytti monille eri merkeille (kuten Modern / RPM, Jax, Gold Star, Mercury, Decca, Herald) ja tunnetuimpia kappaleita olivat ”Tim Moore’s Farm” (1949), ”T-Model Blues” (1949), ”Give Me Central 209” (1952), ”Coffee Blues” (1952), ”Lightnin’s Boogie” (1954), ”Lightnin’s Special” (1954) ja ”Hopkins’ Sky Hop” (1954). Vuoden 1954 nopeatempoiset hitit syntyivät rumpali Ben Turnerin ja basisti Donald Cooksin kanssa.


title: Lightnin’ Hopkins

text: Hopkinsin tyyli ei löytänyt enää yleisöä 1950-luvun lopussa, ja hän palasi Houstoniin. Hopkinsin musiikki kuulosti ilmeisesti liian vanhahtavalta rock and rollista innostuneen yleisön korville. Folkloristiikan tutkija Mack McCormick löysi kuitenkin kitaristin ja esitteli hänet yleisölle ”folk-blues” artistina. Vuonna 1959 Folkway Records julkaisi Hopkinsilta hänen asunnossaan levyttämänsä albumin, jonka avulla Hopkins alkoi tehdä nimeään uudestaan tunnetuksi. 1960-luvun bluesboomin myötä Hopkins esiintyi televisiossa ja lähti Euroopan-kiertueelle. Hän myös levytti yhä innokkaasti lukuisille merkeille. Vuodelta 1960 on peräisin hänen tunnettu kappaleensa ”Mojo Hand”. Vuonna 1967 Hopkinsista tehtiin dokumenttifilmi nimeltä "The Blues Accordin’ to Lightnin’ Hopkins".


title: Lightnin’ Hopkins

text: Tunnetuin Hopkinsin musiikista vahvasti vaikutteita saanut muusikko on 1980-luvun kuuluisin blueskitaristi Stevie Ray Vaughan, joka muun muassa teki uuden version kappaleesta ”Hopkins’ Sky Hop” nimellä ”Rude Mood”. Muita muusikoita, jotka ovat nimenneet Hopkinsin tärkeäksi vaikuttimekseen ovat muun muassa Jimmie Vaughan, Rog ”Pigpen” McKernan (Grateful Deadin kosketinsoittaja) ja Doyle Bramhall II. Myös Jimi Hendrix kuunteli Hopkinsin levyjä lapsena isänsä kanssa. R.E.M.-yhtye on levyttänyt Hopkinsin mukaan nimetyn kappaleen levyllään "Document".


title: John Berger

text: John Peter Berger (5. marraskuuta 1926 – 2. tammikuuta 2017) oli brittiläinen kirjailija, taidekriitikko ja kuvataiteilija. Vuonna 1972 hän julkaisi kirjan "Ways of Seeing," (Näkemisen tavat) ja sitä tukevan televisiosarjan, joilla hän tuli suuren yleisön tietoon. Samana vuonna ilmestyi hänen tunnetuimpiin teoksiinsa lukeutuva romaani "G.", jolla kirjailija voitti vuoden 1972 Booker-palkinnon.


title: John Berger

text: 1970-luvun alkupuolella Berger teki käsikirjoitusyhteistyötä sveitsiläisen ohjaajan Alain Tannerin kanssa tämän elokuvissa "Salamanteri" (1971), "Hetki naisen elämässä" (1974) ja "Jonas täyttää 25 vuonna 2000" (1976).


title: Paavo Kerosuo

text: Paavo Kerosuo (s. 1. syyskuuta 1971) on suomalainen näyttelijä ja ääninäyttelijä, joka valmistui Teatterikorkeakoulusta vuonna 1999. Pääasiassa Kerosuo on toiminut ääninäyttelijänä, mutta hän on esiintynyt myös useissa näytelmissä, televisio-ohjelmissa ja kuunnelmissa. Hän esitti yhtä päärooleista elokuvassa "Leijat Helsingin yllä" (2001), joka perustuu Kjell Westön romaaniin ja toimii aikuisen Simban ääninäyttelijänä. Teattereista mainittakoon muiden muassa musiikkiteatteri Kapsäkki.


title: Paavo Kerosuo

text: Kerosuo tuli tunnetuksi Ruotsalaisen teatterin musikaalista "Hype". Muita Kerosuon musikaalirooleja ovat olleet Christina Anderssonin käsikirjoittama "Pojken Blå" ja "Dakota", joka perustuu Philip Ridleyn nuortenkirjaan, sekä Risto Räppääjän rooli Sinikka ja Tiina Nopolan lastenkirjoihin perustuvassa musikaalissa, johon musiikin on säveltänyt Iiro Rantala. Sivurooleja Kerosuolla on ollut muun muassa musikaaleissa "Sagan om ringen" ja "Peter Pan".


title: Paavo Kerosuo

text: Kerosuo on useana vuonna juontanut Helsingin Juhlaviikkojen aikana Helsingin kaupunginorkesterin lastenkonsertin ja toiminut juontajana monissa muissa tilaisuuksissa ja Radio Extremissä. Ennen teatteria Kerosuo on opiskellut kognitiotieteitä Helsingin yliopistossa.


title: Spasskaja-torni

text:
Spasskaja-torni (, "Vapahtajan torni") on Punaisen torin laidalla sijaitseva Moskovan Kremlin torni, jossa on Kremliin johtava portti. Se on Kremlin toiseksi korkein torni Iivana Suuren kellotornin jälkeen.
Torni rakennettiin vuonna 1491 italialaisen arkkitehdin Pietro Antonio Solarin piirustusten mukaan. Aluksi sen nimi oli Frolovskaja-torni Kremlissä aiemmin sijainneen kirkon mukaan. Nykyinen nimi tulee kahdesta Vapahtajan ("Spas") ikonista, jotka asennettiin Kremlin porttien yläpuolelle vuonna 1658. Näistä jäljellä oleva Smolenskin Vapahtajan ikoni peitettiin laastilla vuonna 1937, mutta restauroitiin ja paljastettiin uudelleen vuonna 2010.


title: Spasskaja-torni

text:
Tornin alkuperäinen kello tehtiin vuosien 1491 ja 1585 välisenä aikana. Se tunnetaan myös "Kremlin kelloina" ("Kremljovskije kuranty"). Kremlin kellot soittavat tasatunnein; kauan ne soittivat Internationalen päätahteja ja sittemmin sävelmää "Unohtumaton ilta".
Tornin huipulla 71 metrin korkeudessa sijaitsi aikoinaan Venäjän kaksoiskotkavakuuna aiheinen patsas, joka vuonna 1935 korvattiin nykyisellä punaisella tähdellä.


title: Alden W. Clausen

text: Alden Winship Tom Clausen (17. helmikuuta 1923 – 21. tammikuuta 2013) oli yhdysvaltalainen yritysjohtaja. Clausen toimi Maailmanpankin johtajana vuosina 1981–1986.


title: Alden W. Clausen

text: Clausen syntyi Hamiltonissa, Illinois'ssa, saksalaistaustaiseen sukuun. Hän valmistui Carthage Collegesta, Minnesotan yliopistosta ja Harvardin yliopistosta. Clausen nousi Bank of American johtajaksi vuonna 1970. Hän oli koulutukseltaan lakimies.


title: Susanna Agnelli

text: Susanna Agnelli (24. huhtikuuta 1922 Torino, Italia – 15. toukokuuta 2009 Rooma, Italia) oli italialainen poliitikko.


title: Susanna Agnelli

text: Agnelli valittiin vuonna 1976 Italian parlamenttiin republikaanipuolueesta ja vuonna 1983 senaatin jäseneksi. Hän istui vuosina 1979–1981 Euroopan parlamentissa.


title: Susanna Agnelli

text: Agnelli toimi vuosina 1995–1996 Italian ulkoministerinä. Häntä edelsi Antonio Martino ja seurasi Lamberto Dini. Hän jakoi aikansa New Yorkin ja Italian välillä.


title: Susanna Agnelli

text: Agnellin omaelämäkerta "Vestivamo alla marinara" oli bestseller Italiassa sen ilmestyttyä vuonna 1975.


title: Heikki Niskakangas

text: Heikki Niskakangas (s. 19. helmikuuta 1948 Rautio) on ollut Aalto-yliopiston kauppakorkeakoulun vero-oikeuden professori ja on yksi Suomen johtavista verotuksen asiantuntijoista. Niskakangas jäi eläkkeelle kesällä 2015.


title: Heikki Niskakangas

text: Niskakangas on osallistunut myös lainvalmisteluun muun muassa Yritysverotuksen kehittämistyöryhmä 2005:ssä. Hän on Suomen Keskustan johtavia veroasiantuntijoita ja ollut puolueen rivijäsen vuodesta 1964.Puolueen puheenjohtaja, pääministeri Juha Sipilä on hänen serkkunsa.


title: Heikki Niskakangas

text: Koulutukseltaan Niskakangas on oikeustieteen tohtori ja kauppatieteiden maisteri.Niskakangas on Alexandria Pankkiiriliikkeen hallituksen puheenjohtaja.


title: MTV Unplugged

text: MTV Unplugged on Music Televisionin televisio-ohjelma, jossa esiintyy yhtyeitä ja artisteja, jotka soittavat musiikkia akustisilla soittimilla. Ohjelman tuottaa Viacom ja sen ohjaa Beth McCarthy-Miller.


title: MTV Unplugged

text: Jostakin esiintymisistä on tehty virallisia CD- ja DVD-julkaisuja, mutta osasta on olemassa vain epävirallisia niin sanottuja bootleg-julkaisuja.


title: Huulilävistys

text: Huulilävistys on lävistys, joka sijaitsee ylä- tai alahuulessa tai niiden alueella. Huulilävistys tehdään steriilillä neulalla, jonka koko riippuu halutun korun paksuudesta. Koruna käytetään tyypillisesti rengasta tai tappia, jonka koko on 16 g (1,2 mm), 14 g (1,6 mm) tai suurempi. Lävistyksen jälkeisen turvotuksen vuoksi huuleen voidaan asettaa ensin pidempi tappi, joka vaihdetaan lyhyempään turvotuksen laskettua.


title: Huulilävistys

text: Lävistystä ei riskien vuoksi suositella tehtäväksi itse tai epähygieenisissä olosuhteissa, kuten festivaaleilla tai uimarannoilla.


title: Huulilävistys

text: Huulilävistys paranee noin 4–5 viikossa.


title: Huulilävistys

text: Kuten kaikilla muillakin lävistyksillä, huulilävistyksellä on riski tulehtua, kasvattaa arpikudosta tai keloidia. Huulilävistyksellä on harvinainen riski vaurioittaa hampaita ja ikeniä. Tietyt korumateriaalit aiheuttavat hampaiden kiillevaurioita, ja jos korun alueelle osuu isku, se voi lohkaista hampaita. Lävistys voi ärsyttää ikeniä ja aiheuttaa niiden vetäytymistä, vain jos korua ei heti sen hankkiessa hoideta hyvin. Usein ongelma saadaan poistettua vaihtamalla koru sopivampaan, mutta toisinaan huulikoru täytyy poistaa lisävaurioiden välttämiseksi. Huulikoru voi myös revetä huulesta, jolloin huuleen jää suuri arpi.


title: Hanjiro Shiraishi

text: Hanjiro Shiraishi (} (1842–1927) oli japanilainen taistelulajien opettaja. Häntä pidetään Shintō Musō-ryūn 24. päämiehenä ("shihan"). Shiraishi aloitti Shintō Musō-ryūn harjoittelun Hirano Kichizon ja Sada Teisuken opissa. Meiji-uudistuksen jälkeen kahden eri jōjutsu-linjan edustajat, Hirano Saburo Yoshinari ja Yoshimura Hanjiro Yoshinobu, aloittivat yhteiset harjoitukset. Näihin harjoituksiin otti osaa myös Shiraishi, jolle aikanaan myönnettiin yhtenä kuudesta molempien linjojen yhteinen todistus koko oppimäärän omaksumisesta. Shiraishi oli ainut läpi koko Meiji-kauden opettanut yhdistyneen Shintō Musō-ryūn opettaja. Hanjiro Shiraishille oli myönnetty menkyo kaiden Isshin-ryū kusarigamajutsussa, jonka hän liitti osaksi Shintō Musō-ryūn harjoitusohjelmaa. Hänen dojonsa Hakatassa oli pystytetty majatalon seinän varaan, toisesta sivustaan avonaisena sillä oli mittaa 3,7 x 9,1 metriä. Shiraishi opetti oman talonsa verannalta, joka oli sopivasti dojon avonaista sivua kohti. Shiraishilla oli lukuisia oppilaita, heistä kolme ovat historian valossa tärkeitä: Kiroku Takayama, Takaji Shimizu ja Ichizō Otofuji. Shiraishin kuoltua Takayama perusti uuden dojon 1929 nimeten sen Fukuoka dojoksi.


title: Jura Bedic

text: Jura Bedic (s. 1980) on kroatialainen taidemaalari. Hänen tyypillisiä aiheitaan ovat figuratiiviset- ja asetelma-aiheet. Hän toimii ohjaajana Florence Academy of Artissa.


title: Jura Bedic

text: Vuonna 2000 Bedic aloitti 19-vuotiaana opinnot Florence Academy of Artissa ja päätti opintonsa 2002 ja ryhtyi ohjaajaksi ensin piirustus- ja sitten maalausopinto-ohjelmassa. Hän on osallistunut useisiin ryhmänäyttelyihin Yhdysvalloissa ja Florence Academy of Artin ryhmänäyttelyihin Firenzessä ja Saksassa. 2001 hän voitti Art Renewal Center International apurahakilpailun, ja hänen työnsä olivat mukana American Artistin "Drawing" magazinessa, "Classical Approaches to the Teaching of Drawing" artikkelissa 2003. Hänen maalauksiaan on yksityiskokoelmissa ympäri Eurooppaa ja Yhdysvaltoja.


title: Uutisankkuri: Ron Burgundyn legenda

text: Uutisankkuri: Ron Burgundyn legenda () on vuonna 2004 valmistunut yhdysvaltalainen komediaelokuva, jossa pääosia esittivät muun muassa Will Ferrell, Steve Carell, Ben Stiller, Jack Black ja Christina Applegate. Elokuva oli varsinkin kotimaassaan suosittu kassamagneetti.


title: Uutisankkuri: Ron Burgundyn legenda

text: Elokuvan käsikirjoittaja ja nimihahmon näyttelijä Ferrell vieraili Burgundyn hahmossa "Conanissa" maaliskuussa 2012 ja kertoi elokuvan saavan jatko-osan.


title: Uutisankkuri: Ron Burgundyn legenda

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Uutisankkurin" kaikkien aikojen sadan parhaan komedian listalle.


title: Uutisankkuri: Ron Burgundyn legenda

text: Ron Burgundy on San Diegon kansalaisten rakastama paikallinen uutisankkuri, joka hurmaa naisia yhtä hyvin kuin lukee uutisia. Ron Burgundy on kuitenkin sitä mieltä, että naiset kuuluvat keittiön, ei uutishuoneen äärelle. Eräänä päivän uutistoimistolle astuu kaunis Veronica Corningstone, naispuolinen uutisankkuri. Burgundy ja hänen muut uutistenlukijakaveruksensa eivät voi sulattaa tätä ajatusta naisankkurista.


title: Uutisankkuri: Ron Burgundyn legenda

text: Ron Burgundy kuitenkin hiljalleen hyväksyy tämän, koska Corningstone tekee vain pienempiä uutisia ja Burgundylla on tunteita Corningstonea kohtaan. Burgundylla ja Corningstonella alkaakin suhde. Tapahtuu kuitenkin niin, että Burgundy myöhästyy eräästä uutistoimituksesta koiraansa kohdistuneen onnettomuuden seurauksesta, ja Corningstone pääsee lukemaan uutiset. Corningstonesta tehdään uutisankkuri Burgundyn vierelle, ja Burgundyn alamäki alkaa. Corningstonen aiheuttaman välikohtauksen seurauksesta Burgundy lopulta erotetaan ja Corningstonesta tulee täysipäiväinen johtava ankkuri uutiskanavalle.


title: Uutisankkuri: Ron Burgundyn legenda

text: Lopulta hädän hetkellä Burgundya kuitenkin taas tarvitaan ja hän toimittaa tärkeät uutiset pandavauvan syntymisestä. Näin Burgundy pääsee takaisin huipulle. Lopulta Veronica Corningstonesta ja Ron Burgundysta tulee maailmanlaajuisen kanavan johtavat uutisankkurit.


title: Dynamiitti Napoleon

text: Dynamiitti Napoleon () on vuonna 2004 ensi-illan saanut amerikkalainen independent-teinikomedia. Elokuva oli suosittu kotimaassaan Yhdysvalloissa. Se keräsi suuret lipputulot ja tehtiin vaatimattomalla budjetilla. Elokuva on ohjaaja Jared Hessin ensimmäinen.


title: Dynamiitti Napoleon

text: Päähenkilö Napoleonia näyttelee Jon Heder. Muissa rooleissa ovat muun muassa Efren Ramirez, Tina Majorino ja Jon Gries. Elokuvasta tuli kulttielokuva, ja se sisältää monia vitsejä, joita on parodioitu monissa muissa elokuvissa. Elokuvassa näkyvää t-paitaa, jossa lukee ”Vote For Pedro” (), valmistettiin Amerikassa suuria määriä. Napoleon Dynamite -elokuvaa on parodioitu muun muassa elokuvassa "Date Movie".


title: Haaroittuminen

text: Matematiikassa haaroittuminen on geometrinen termi. Tämän esiintyy esimerkiksi kompleksisten neliöjuurten haaroittumisena origossa, missä neliöjuuri haarautuu kahteen osaan, jolloin toinen haara saadaan toisesta etumerkkiä vaihtamalla. Sitä käytetään myös avaruuden pisteen peitekuvauksen vastakkaisena perspektiivinä, missä eri haarat yhtyvät. Haaroittumista käytetään funktioteoriassa, algebrallisessa topologiassa, algebrallisessa lukuteoriassa, lokaaleissa kunnissa ja algebrallisessa geometriassa.


title: Asukaspuisto

text: Asukaspuisto eli perhepuisto on avoin kohtaamispaikka asukkaille. Asukaspuistoissa on lasten leikkipuistoja leluineen sekä sisätiloja, jotka ovat asukkaiden yhteisessä käytössä. Asukaspuistoissa työskentelee kaupungin työntekijöitä, jotka järjestävät asukkaille vapaan toiminnan lisäksi ohjattua toimintaa yhdessä asukkaiden kanssa. Asukaspuistojen toiminta painottuu aamuisin alle kouluikäisten toimintaan, iltapäivisin sisätilat on varattu kouluikäisille. Puiston yhteiset pelisäännöt on sovittu yhdessä asukkaiden ja työntekijöiden kesken. Monet kaupungit tarjoavat kesäisin ilmaisen puistoruokailun alle 16-vuotiaille. Useimpia asukaspuistojen tiloja voi vuokrata iltaisin ja viikonloppuisin omaan käyttöön.


title: Asukaspuisto

text: Toiminta on keskittynyt Etelä-Suomeen. Esimerkiksi Espoossa on kolmetoista asukaspuistoa,


title: Ensio Seppänen

text: Kauko Ensio Seppänen (7. syyskuuta 1924 Kemi – 28. kesäkuuta 2008 Kemi) oli suomalainen kuvanveistäjä, professori ja Lapin kuvanveiston pioneeri.


title: Ensio Seppänen

text: Seppäselle myönnettiin taiteilijaeläke vuonna 1985. Hän teki 81-vuotiaaksi asti julkisia veistoksia, joista viimeisen vuonna 2005. Seppäsen vanhemmat olivat kirvesmies Kaarlo Seppänen ja Martta Seppänen, o.s. Järvinen. Puoliso vuodesta 1958 lähtien oli Tyyne Seppänen, o.s. Korhonen. Heillä on kaksi poikaa.


title: Ensio Seppänen

text: Seppänen opiskeli Suomen Taideakatemian koulussa eli Ateneumissa vuosina 1946–1949 ja Accademia di belle arti di Firenzessä Italiassa 1956–1957, jona aikana hän myös esiintyi avustajana italiaisessa elokuvassa "Muistoja Italiasta" ("Souvenir d'Italie") (1957). Seppänen kävi 1973 Suomen Kuvanveistäjäliiton pronssivalukurssin.


title: Ensio Seppänen

text: Seppäsen ensimmäinen näyttely oli Rovaniemellä vuonna 1950. Hän veisti yhteensä 127 julkista veistosta. Jo vuonna 1984 hän oli tehnyt enemmän julkisia veistoksia kuin kukaan muu Suomessa: ”Kuvanveistäjä Ensio Seppänen on Suomen ennätysmies” otsikoi Helsingin Sanomat 1984. Hän pystyi elättämään perheensä taiteellaan ilman apurahoja eläkeikään asti


title: Ensio Seppänen

text: Seppäsen veistosten materiaali on eri tavoin työstettyä pronssia ja graniittia ja hitsaamalla muotoiltua jaloterästä. Suurin osa veistoksista on näköispatsaita. Teoksiin sisältyy sisäinen sanottava tai aihe. Tyypillistä veistoksille on, että vaatteet ja työkalut ovat historiallisesti oikean näköiset. Suurin osa tuotannosta on tilaustöitä. Julkisten töiden lisäksi hän teki lukemattoman määrän hautaveistoksia, reliefejä, muistokivisuunnitelmia, muotokuvia, mitaleita, plaketteja ja pienoisveistoksia yksityisille henkilöille sekä suunnitteli urheilu- ja järjestölippuja, standaareja, käsiohjelmia, julistemainoksia. Hän maalasi myös tauluja ja suunnitteli ryijyjä. Seppäsen ohjenuorana oli "Uuden Suomen" taidekriitikon A. I. Roution ajatus: "Taiteilija, joka ryhtyy uskonnon tai ideologian lipunkantajaksi, on allekirjoittanut vararikkoilmoituksensa".


title: Ensio Seppänen

text: Suurin osa veistoksista liittyy sotamuistoihin ja muuhun historiaan, kuten patsaat Torniossa tai Kajaanin "Jääkärimuistomerkki" vuodelta 1983. Pohjan stadionilla "Olympiatulen saapumisen" muistomerkki ja "Röyttän maihinnousu "muistomerkki sekä "Kulkukauppias" patsas, Keikyässä


title: Ensio Seppänen

text: Vesisaaressa Norjan Ruijassa paljastettiin vuonna 1977 hänen veistämänsä maahanmuuttajien muistomerkki eli kveenipatsas, jota olivat paljastamassa Norjan ja Ruotsin kuninkaat sekä Suomen tasavallan presidentti. Kemissä on yhdeksän patsasta, kuten "Hyppäävät lohet". Ylitorniolla on viisi patsasta ja Kukkolankoskella Lauttamies-patsas. Sodankylässä on veistos "Poro ja lappalainen". Pellossa on kilpahiihtäjä ja olympiavoittaja "Eero Mäntyrannan hiihtäjäpatsas, "Kaarteetki täysillä". " Suurin osa muistomerkeistä sijaitsee Suomen, Ruotsin ja Norjan pohjoisosissa.


title: Ensio Seppänen

text: Ensio Seppäsen teoksia on Kemin Taidemuseon ja Kemin Kotiseutumuseon, Presidentti Urho Kekkosen, Aineen Taidemuseon, Veli Aineen, Norbottenin Lääninhallituksen, varatuomari Kalle Länsitien, valtioneuvos Martti Miettusen, Luulajan teknisen yliopiston, Kemin VPK-säätiön, Kemin ystävyyskaupunkien ja Lapin yliopiston kokoelmissa.


title: Ensio Seppänen

text: Monipuolisena taiteilijana Ensio Seppänen suunnitteli ja piirsi 13 rakennusta, joista osa sijaitsee Ruotsissa, sekä oli mukana suunnittelemassa Dunder 2060 -moottorikelkkaa. Lisäksi hän suunnitteli ja rakensi perheelleen asuntovaunun. Vapaa-aikanaan hän teki lukuisan määrän huonekaluja ja työkoneita, muun muassa lumitraktorin. Ensio Seppänen toimi Kemin kaupunginteatterin lavastajana vuosina 1959–1965.


title: Ensio Seppänen

text: Seppänen sai professorin arvonimen vuonna 1978 ja Suomen Valkoisen Ruusun I luokan ritarimerkin vuonna 1998. Hänen mukaansa on nimetty Kemissä oleva Ensio Seppäsen kuja vuonna 1995.


title: Ensio Seppänen

text: Muita Seppäsen saamia huomionosoituksia ovat:


title: Ensio Seppänen

text: Ensio Seppäselle myönnettiin Kemin kaupungin, Ateneumin Magnus von Wright- ja Kemin taideyhdistyksen stipendit, sekä Suomen Kulttuurirahaston Pohjois-Suomen rahaston apuraha ja Lapin Taidetoimikunnan palkinto sekä Valtion Taiteilijaeläke 1985–2008.


title: Ensio Seppänen

text: Ensio Seppänen ei uran alkuvaiheita lukuun ottamatta osallistunut näyttelyihin. Hän osallistui Suomen taiteen näyttelyihin ulkomailla, Lapin taiteen näyttelyyn Luleåssa 1959, Pohjoiskalottinäyttelyyn Hammerfestissa 1960, Pohjoiskalottinäyttelyyn Tromsøssa 1968, sekä Kemin taiteen näyttelyyn Volgogradissa Neuvostoliitossa vuonna 1970.


title: Hans Abrahamsen

text: Hans Abrahamsen (s. 23. joulukuuta 1952 Kööpenhamina) on tanskalainen säveltäjä. Hän opiskeli alaa Per Nørgårdin ja Pelle Gudmundsen-Holmgreenin johdolla.


title: Hans Abrahamsen

text: Abrahamsen on säveltänyt mm. kamarimusiikkia ja kuoroteoksia. Hänen merkittäviin orkesteriteoksiinsa lukeutuu "Nacht und Trompeten", jonka Berliinin filharmonikot ensiesittivät vuonna 1982.


title: Hans Abrahamsen

text: Abrahamsen on naimisissa pianisti Anne Marie Abildskovin kanssa.


title: Taneli Rinne

text: Taneli Iivar Rinne (s. 14. huhtikuuta 1934 Helsinki, Suomi) on suomalainen Rinteen näyttelijäsukuun kuuluva näyttelijä. Hänen vanhempansa Jalmari Rinne ja Anni Aitto olivat näyttelijöitä, samoin hänen sisaruksensa Tiina, Katriina ja Marjatta Rinne. Hänen veljensä Tommi Rinne oli ohjaaja-näyttelijä. Taneli Rinteen kaksi setää, Joel ja Einari Rinne, olivat myös näyttelijöitä.


title: Taneli Rinne

text: Rinne on sukulaistensa tapaan esiintynyt enimmäkseen teatterin näyttämöllä, mutta muutamia kertoja myös valkokankaalla. Rinteen tunnetuimmat roolit ovat Edvin Laineen elokuvissa "Tuntemattoman sotilaan" Ukkola ja elokuvien "Täällä Pohjantähden alla", "Akseli ja Elina" ja "Pohjantähti" Arvo Töyry. Hän on esiintynyt myös muun muassa elokuvissa "Villin Pohjolan salattu laakso" ja "Pirtua, pirtua". Hänen toistaiseksi tuorein elokuvansa on Timo Koivusalon "Sibelius".


title: Taneli Rinne

text: Rinne näytteli myös Metsoloissa eläinlääkäri Meriläistä.


title: Thomas Mapfumo

text: Thomas Mapfumo (s. 1945) on Zimbabwen kuuluisimpia muusikoita. Hänen musiikkityylissään "chimurengassa" yhdistyvät shonakulttuurin piirteet (muun muassa mbira-sormipiano) ja länsimaiset soittimet.


title: Thomas Mapfumo

text: Mapfumo vietti elämänsä varhaisimmat vaiheet Maronderassa, mutta muutti sitten perheineen Harareen. Hänen musiikkityylinsä on vaikuttanut muun muassa Bhundu Boysin ja Stella Chiweshen tuotantoon. Hänen pääasiallinen laulukielensä on shona.


title: Thomas Mapfumo

text: Osa Mapfumon laulunsanoista on vahvasti poliittisesti kantaa ottavia, ja vuonna 1977 hän joutui viettämään laulunsa "Hokoya" johdosta 90 päivää vankeudessa. Hän on myöhemmin kritisoinut myös Robert Mugaben hallitusta ja asuu nykyisin Yhdysvalloissa.


title: Thomas Mapfumo

text: Mapfumo on Blacks Unlimited -yhtyeensä kanssa saanut kansainvälistä menestystä ja esiintynyt muun muassa Live 8 -konsertissa vuonna 2005.


title: Ekoparken

text:
Ekoparken on Tukholman, Solnan ja Lidingön alueilla sijaitseva kaupunkipuisto. Kaupunkipuiston tarkoitus on suojella kaupunkimaiseen ympäristöön kuuluvan alueen kulttuuri- tai luonnonmaisemaa, historiallisia ominaispiirteitä, kaupunkikuvaa ja virkistysarvoja. Ekoparkeniin kuuluvat Skeppsholmen, Kastellholmen, Fjäderholmarna, Djurgården, Nobelparken, Norra Djurgården (osittain), Ladugårdsgärdet (osittain), Ulriksdal, Haga sekä Brunnsviken. Puistossa on Pohjois-Euroopan järein tammimetsä ja sen vesissä esiintyy kivennuoliainen.
Ruotsin valtiopäivät säätivät lain Ekoparkin perustamisesta 7. joulukuuta 1994. Ruotsin kuningas vihki puiston 19. toukokuuta 1995. Puiston pinta-ala on 27 km. Asukkaita puiston kattamalla alueella on 21 768.


title: Ekoparken

text: Puistossa vierailee 15 miljoonaa kävijää vuosittain.


title: Ankaran maakunta

text: Ankaran maakunta () on yksi Turkin 81 maakunnasta. Se sijaitsee Keski-Turkissa. Vuonna 2014 maakunnan pinta ala oli 25 632 neliökilometriä ja väkiluvuksi arvioitiin 5 270 575 (2015). Ankara on Turkin toiseksi väkirikkain (Istanbulin maakunnan jälkeen) ja pinta-alaltaan kolmanneksi suurin maakunta.


title: Ankaran maakunta

text: Maakunnan hallinnollinen keskus on Turkin pääkaupunki Ankara (4 587 558 as., 31.12.2014 arvio).


title: Ankaran maakunta

text: Maakunta on jaettu 25 piirikuntaan, joista moni on käytännössä Ankaran kaupunginosia.


title: Katuutire Kaura

text: Katuutire Kaura (s. 3. helmikuuta 1941) on namibialainen poliitikko. Hän on toiminut Democratic Turnhalle Alliancen puoluejohtajana vuodesta 1998.


title: Katuutire Kaura

text: Kaura lähti 1970-luvulla Yhdysvaltoihin ja toimi high schoolin opettajana New Yorkin osavaltion Upper Nyackissa. Hän opiskeli Long Islandin yliopistolla ja Columbian yliopistolla.


title: Katuutire Kaura

text: Kaura on ollut kahdesti ehdolla Namibian presidentiksi. Hän sai vuonna 1999 9,7 %:n kannatuksen ja 2004 enää 5,2 % äänistä.


title: Schleiermacher

text: Schleiermacher on seuraavien henkilöiden sukunimi:


title: Carlos Carvalhas

text: Carlos Alberto do Vale Gomes Carvalhas GCC (s. 9. marraskuuta 1941, São Pedro do Sul) on portugalilainen poliitikko.


title: Carlos Carvalhas

text: Carvalhas toimi vuosina 1992–2004 Portugalin kommunistisen puolueen pääsihteerinä Álvaro Cunhalin seuraajana. Hän ilmoitti syksyllä 2004 eroamisaikeistaan, ja 27. marraskuuta hänen seuraajakseen astui Jerónimo de Sousa.


title: Carlos Carvalhas

text: Carvalhas oli ehdolla Portugalin presidentinvaaleissa 1991. Hän sai 635 373 ääntä eli yhteensä 12,92 % annetuista äänistä.


title: Rolf Labbart

text: Rolf Labbart (2. huhtikuuta 1922 Mänttä – 17. lokakuuta 2014 Helsinki) oli suomalainen näyttelijä ja laulaja. Hänen aktiivisin elokuvauransa ajoittui 1940- ja 1950-luvuille. Labbart näytteli päätyökseen teatterissa. Hänen ensimmäinen vaimonsa Soli Labbart oli myös näyttelijä. Toisen vaimonsa, näyttelijä-ohjaaja Eira Jauckensin kanssa hän meni naimisiin vuonna 1969 ja he olivat yhdessä Labbartin kuolemaan saakka.


title: Rolf Labbart

text: Labbart oli tunnettu kasvo 1950-luvun liukuhihnaelokuvissa, mutta sen jälkeen häntä nähtiin enää harvoin valkokankaalla. Labbart oli mukana useissa televisiosarjoissa, muun muassa "Yhdeksän miehen saappaat" sekä "Sodan ja rauhan miehet".


title: Rolf Labbart

text: Labbart oli myös iskelmälaulaja ja esiintyi useissa Yleisradion ohjelmissa.


title: Rolf Labbart

text: Rolf Labbart on yksi kuuluisuuteen nousseista suomalaismiehistä, jotka palvelivat ja sotivat SS-Wiking -divisioonan suomalaisessa SS-vapaaehtoispataljoonassa ("Finnischen Freiwilligen Bataillon der Waffen SS)" Saksan itärintamalla vuosina 1941 - 1943.


title: Kütahyan maakunta

text: Kütahyan maakunta on yksi Turkin 81 maakunnasta. Sen pinta-ala on 11 889 km². Vuoden 2015 lopussa arvioitu väkiluku oli 571 463. Vuonna 1990 Kütahyan asukasluku oli 578 020.


title: Kütahyan maakunta

text: Kütahya on jaettu 13 piirikuntaan. Pääkaupungin nimi lihavoitu.


title: Manuel Menéndez

text: Manuel Menéndez Gorozabel (1793 – 2. toukokuuta 1847) oli Perun presidentti vuosina 1841–1842. Hän oli presidenttinä kolme kertaa. Hänen edeltäjänänsä ennen hänen ensimmäistä presidenttikauttaan oli Agustín Gamarra.


title: Azem Hajdari

text: Azem Hajdari (11. maaliskuuta 1963 – 12. syyskuuta 1998) oli albanialainen poliitikko.


title: Azem Hajdari

text: Hajdari valmistui Tiranan yliopistosta ja täydensi opintojaan Yhdysvalloissa ja Saksassa. Hänet valittiin Albanian parlamentin jäseneksi neljään otteeseen vuosina 1991, 1992, 1996 ja 1997. Hän edusti Albanian demokraattista puoluetta.


title: Azem Hajdari

text: Hajdari oli naimisissa ja hänellä oli kaksi lasta. Hänen kuolemansa Tiranassa vuonna 1998 oli murha, josta myöhemmin tuomittiin useampi henkilö.


title: Luettelo Ruotsin sodista

text: Tämä on luettelo Ruotsin sodista.


title: Luettelo Ruotsin sodista

text: Viikinkiajan voidaan katsoa loppuneen noin vuonna 1050. Seuranneen parin sadan vuoden historiasta on jäänyt vain hyvin vähän lähteitä. Ruotsissa käytiin kuitenkin sotia tuolla ajalla, etupäässä kuninkaankruunusta ja ulkopuolisia vihollisia vastaan. Toisaalta Ruotsin katsotaan syntyneen vasta vuonna 1350 ja ennen tätä Lähteiden perusteella on vaikea tehdä eroa kuninkaanmurhien ja sisällissotien välillä. Tälle ajalle ajoittuu muun muassa kiistelty ensimmäinen ristiretki Suomeen.


title: Jari Järvelä

text: Jari Olli Järvelä (s. 21. marraskuuta 1966 Helsinki) on suomalainen kirjailija.


title: Jari Järvelä

text: Järvelälle myönnettiin vuoden 2001 Kalevi Jäntin palkinto romaanista "Veden paino" (2001). Vuonna 2007 hän sai kirjallisuuden valtionpalkinnon trilogiasta, johon kuuluvat "Veden paino", "Pieni taivas" (2004) ja "Kansallismaisema" (2006). Hänen teoksensa "Lentäjän poika" (1999), "Romeo ja Julia" (2007) ja "Kosken kahta puolta" (2018) olivat Finlandia-palkintoehdokkaina. "Kansallismaisema" ja "Romeo ja Julia" olivat myös Runeberg-palkintoehdokkaina.


title: Jari Järvelä

text: Järvelä kirjoitti ylioppilaaksi vuonna 1985. Hän valmistui kasvatustieteen maisteriksi ja luokanopettajaksi Jyväskylän yliopistosta vuonna 1992 ja työskenteli opettajana Porvoossa ja Kotkassa 1992–1995. Vuonna 1996 hän ryhtyi vapaaksi kirjailijaksi. Vuosina 1997–1998 Järvelä oli Pekkas-Akatemian kirjoittajakouluttaja. Hän on ollut Kirjailijayhdistys Paltan (ent. Kymen läänin alue) johtokunnan jäsen vuosina 1996–1999 ja Suomen Kulttuurirahaston hallituksen jäsen vuodesta 2009.


title: Jari Järvelä

text: Järvelän esikoisteos oli novellikokoelma "Bambi ja muita novelleja" (1995). Hän sai siitä Suomen Kirjailijaliiton esikoiskirjapalkinnon vuonna 1996. Hänen ensimmäinen romaaninsa, "66 luuta" ilmestyi vuonna 1998. Järvelän toinen romaani "Lentäjän poika" oli vuoden 1999 Finlandia-palkintoehdokas. Hänen kolmas romaaninsa "Veden paino" voitti Kalevi Jäntin palkinnon. Vuonna 2007 Järvelä sai kirjallisuuden valtionpalkinnon romaanitrilogiastaan, johon kuuluvat teokset "Veden paino", "Pieni taivas" ja "Kansallismaisema". "Kansallismaisema" oli ilmestymisvuonnaan myös Runeberg-palkintoehdokkaana. Järvelän romaani "Romeo ja Julia" (2007) oli ehdolla Runeberg-palkinnon ja Pohjoismaiden neuvoston kirjallisuuspalkinnon saajaksi.


title: Jari Järvelä

text: Vuonna 2014 ilmestyi Järvelän ensimmäinen rikosromaani "Tyttö ja pommi", joka on trilogian ensimmäinen osa. Kirjan päähenkilö on graffiteja tekevä nainen. Kirja sai Suomen dekkariseuran myöntämän Vuoden esikoisdekkari -kunniakirjan 2015. Teoksen käännösoikeudet on myyty Saksaan, Tšekkiin ja Turkkiin. Yhdysvaltalainen verkkokirjakauppa ja kustantaja Amazon osti englanninkieliset käännösoikeudet lokakuussa 2014. Elokuussa 2014 romaanista tehtiin elokuvasopimus. Elokuvan käsikirjoittaa Samuli Valkama ja tuottaa Kinotar. Se oli alun perin tarkoitus kuvata vuonna 2016 Kotkassa, minne kirjan tapahtumat sijoittuvat. Keväällä 2016 kerrottiin kuvausajankohdan siirtyneen vuoteen 2017.


title: Jari Järvelä

text: Vuonna 2015 ilmestyi trilogian toinen osa "Tyttö ja rotta". Amazon osti sen käännösoikeudet huhtikuussa 2015 jo ennen kirjan ilmestymistä. Metro-trilogian päätösosa "Tyttö ja seinä" ilmestyi vuonna 2016.


title: Jari Järvelä

text: Järvelä on monipuolinen kirjoittaja. Hänen romaaninsa kertovat muun muassa tukkijätkistä, nokikolareista, italialaisista mafiosoista ja nuorista rakastavaisista. Proosan lisäksi Järvelä on kirjoittanut kuunnelmia, näytelmiä ja oopperalibrettoja.


title: Jari Järvelä

text: Järvelä asuu Kotkassa. Hän on naimisissa ja hänellä on yksi lapsi.


title: Collection (Magnus Ugglan albumi)

text: Collection on ruotsalainen Magnus Ugglan vuonna 1985 julkaistu kokoelmalevy. Albumi oli Ugglan yhdeksäs. Se on puolivirallinen julkaisu Suomen markkinoille. Se julkaistiin tupla-LP:nä.


title: Collection (Magnus Ugglan albumi)

text: Albumi sisältää vuoteen 1985 mennessä ilmestyneitä Ugglan hittejä, kuten "Centrumhets" ja "Varning på stan".


title: Collection

text: Collection voi tarkoittaa:


title: Luettelo Iranin lentoasemista

text: Luettelo Iranin lentoasemista, sijainnin mukaan lueteltuina.


title: Den döende dandyn

text: Den döende dandyn on ruotsalaisen Magnus Ugglan vuonna 1986 julkaistu albumi. Albumi on Ugglan seitsemäs studioalbumi ja kymmenes albumi yhteensä. Se nauhoitettiin Polar Studios AB -studiossa.


title: Den döende dandyn

text: Albumi sisältää muun muassa menestyskappaleet "Joey killer", "Passionsfrukt" ja "Fula gubbar". Albumilta julkaistua "Joey killer" -singleä on myyty yli 60 000 kappaletta. "Fula gubbar" -kappaleen kertosäkeeseen Uggla sai innoitusta Georg Philipp Telemannin kuoroteoksesta.


title: Den döende dandyn

text: Albumin kansikuvassa on The Beatlesin "Keltainen sukellusvene" -elokuvan tyylinen piirros Ugglasta.


title: Den döende dandyn

text: Kappaleet ovat Magnus Ugglan kirjoittamia, ellei toisin mainita.


title: Lentiira

text: Lentiira on Kuhmon kaupunkiin kuuluva kylä, joka sijaitsee samannimisen järven rannalla. Lentiirassa on noin 180 vakituista asukasta. Kesämökkejä on noin 250.


title: Lentiira

text: Lentiirassa on poltettiin maailman suurin tervahauta vuonna 2000. Lentiiran kyläkoulu lakkautettiin 2009. Matti Piirainen laittoi luutan kaupan ovelle marraskuussa 2015.


title: Lentiira

text: Lentiiran kirkossa pidetään Kuhmon kamarimusiikkijuhlien konsertteja.


title: Fleur Adcock

text: Fleur Adcock OBE (s. 10. helmikuuta 1934, Auckland) on uusiseelantilaissyntyinen, suuren osan elämästään Englannissa viettänyt runoilija.


title: Fleur Adcock

text: Adcockille myönnettiin vuonna 2006 Kuningattaren runouden kultamitali. Adcock meni vuonna 1952 naimisiin Alistair Campbellin kanssa, mutta erosi; vuosina 1962–1963 hän oli avioliitossa Barry Crumpin kanssa.


title: Fleur Adcock

text: Adcockin ensimmäinen runokokoelma "The Eye of the Hurricane" ilmestyi vuonna 1964.


title: Alistair Campbell

text: Alistair Te Ariki Campbell ONZM (25. kesäkuuta 1925 – 16. elokuuta 2009) oli uusiseelantilainen runoilija.


title: Alistair Campbell

text: Campbell syntyi Rarotongalla, Cookinsaarilla, mutta asui suurimman osan elämästään Uudessa-Seelannissa, mm. Wellingtonin alueella ja Poriruassa.


title: Alistair Campbell

text: Campbellin ensimmäinen aviopuoliso oli runoilija Fleur Adcock. Pari meni naimisiin vuonna 1952, mutta liitto päättyi avioeroon.


title: Exit (albumi)

text: Exit on grindcore-yhtye Rotten Soundin vuonna 2005 julkaistu neljäs albumi. Hieman albumin julkaisun jälkeen Rotten Soundin tunnetuin ja pitkäaikaisin rumpali Kai Hahto erosi yhtyeestä, koska halusi keskittyä perheeseensä ja Wintersuniin.


title: Exit (albumi)

text: Albumin tuotti ruotsalaisen grindcore-yhtyeen Nasumin vokalisti Mieszko Talarczyk, joka menehtyi vuoden 2004 Intian valtameren maanjäristyksen aiheuttamassa tsunamissa 26. joulukuuta 2004.


title: Lil’ Chris

text: Lil’ Chris (oik. Christopher James Hardman, 26. elokuuta 1990 Lowestoft – 23. maaliskuuta 2015 Lowestoft) oli brittiläinen laulaja.


title: Lil’ Chris

text: Hän tuli pinnalle "Rock School" -ohjelmasta, joka esitettiin Britanniassa tammikuussa 2006. Ohjelman idea oli saada luokallisesta mihinkään haluttomia nuoria täydellinen rockyhtye. Ohjelman ”opettajana” toimi rocklegenda Gene Simmons.


title: Lil’ Chris

text: Sittemmin Chrisille tarjottiin levytyssopimus ohjelmassa menestymisen takia. Tyylilajinaan pop-punk ja rock hän saavutti paljon ottaen huomioon lyhyen uran. Ensimmäinen single ”Chekin’ it out” julkaistiin 25. syyskuuta 2006, ja se sijoittui kolmanneksi Britannian virallisella singlelistalla.


title: Lil’ Chris

text: Sittemmin ilmestyivät singlet ”Gettin Enough??” (11. joulukuuta 2006) ja ”Figure it out” (26. tammikuuta 2007), myös albumi, joka nimettiin artistin mukaan, ilmestyi 4. kesäkuuta 2006 ja sijoittui 54:nneksi Britannian virallisella listalla.


title: Karl Logan

text: Karl Logan (s. 28. huhtikuuta 1965) oli heavy metal -yhtye Manowarin kitaristi. Hän liittyi bändiin 1994 entisen kitaristin David Shanklen jätettyä bändin. Loganin soitto on saanut vaikutteita neo-klassisesta kitaran soittotavasta, joka eroaa entisten Manowar-kitaristien soittotyyleistä. Osa bändin faneista ei pidä sitä sopivana bändin soundiin.


title: Karl Logan

text: Manowarin DVD:llä Hell on Earth I Logan kertoo kuinka tapasi basisti Joey DeMaion melkein ajettuaan hänen päälleen moottoripyörällä.


title: Karl Logan

text: Logan ajoi vuonna 2006 kolarin moottoripyörällään ja loukkaantui niin, että Manowarin kiertue siirtyi.


title: Karl Logan

text: Logan pidätettiin lapsipornon hallussapidosta vuoden 2018 elokuussa, mutta hän vapautui 35 000 dollarin takuita vastaan. Häntä syytetään myös kolmen alaikäisen seksuaalisesta hyväksikäytöstä, näistä syistä Manowar erotti hänet yhtyeestä.


title: Brasilian Grand Prix 1991

text: Brasilian Grand Prix 1991 oli 502. Formula 1 -osakilpailu. Se ajettiin Interlagosissa, São Paulossa 24. maaliskuuta 1991. Kilpailun voitti kotiradallaan ajanut Ayrton Senna. Tämä voitto on varmasti Sennan tunnetuin. Hän menetti kisan viimeisillä kierroksilla suurimman osan auton vaihteista. Auton hallinnassa pitäminen oli vaikeaa; Sennan lihakset kramppasivat ja hänelle nousi myös korkea kuume. Maaliin päästyään hänen tuskan- ja helpotuksenhuutonsa välittyivät myös tv-lähetykseen. Hän ei jaksanut nousta autosta, vaan hänet piti nostaa. Palkintokorokkeella hän sai nostettua pokaalia vain Ron Dennisin avustuksella .


title: Valkea ja kuulas

text: Valkea ja kuulas on Viikatteen vuonna 2001 julkaistu mini-CD.


title: Valkea ja kuulas

text: EP:n viimeinen kappale "Mandshurian kummut" on venäläinen kansanmusiikkikappale.


title: Trail of Life Decayed

text: Trail of Life Decayed on ruotsalaisen death metal -yhtye Dark Tranquillityn ensimmäinen demo ja se julkaistiin vuonna 1991.


title: Taskuvarkaus

text: Taskuvarkaus on etenkin suurkaupungeille tyypillinen rikosmuoto. Taskuvaras yrittää varastaa uhriltaan lompakon tai muuta arvokasta ilman, että uhri huomaa asiaa. Monesti taskuvaras apureineen yrittää harhauttaa tavalla tai toisella uhrin huomion, jotta varsinainen varkaus voidaan suorittaa. Harhautus voi perustua katutaiteeseen tai rihkaman kaupusteluun.


title: Taskuvarkaus

text: Taskuvarkaiden sesonkiaikaa on turistikausi ja heidän suosiossaan ovat turistien suosimat kaupungit.


title: A Moonclad Reflection

text: A Moonclad Reflection on death metal -yhtye Dark Tranquillityn vuonna 1992 julkaistu ensimmäinen EP.


title: Of Chaos and Eternal Night

text: Of Chaos and Eternal Night on death metal -yhtye Dark Tranquillityn vuonna 1995 julkaistu minicd. Kyseinen äänite on ensimmäinen jossa Mikael Stanne toimii laulajana ja Fredrik Johansson yhtyeen kitaristina.


title: Uuden-Seelannin vaakuna

text: Uuden-Seelannin vaakuna on Uuden-Seelannin valtion tunnus.


title: Uuden-Seelannin vaakuna

text: Kuningas Yrjö V allekirjoitti sopimuksen (26. elokuuta 1911), jossa hän myönsi Uuden-Seelannin vaakunan viralliseen käyttöön. Nykyisen vaakunan myönsi käyttöön Kuningatar Elisabet II.


title: Uuden-Seelannin vaakuna

text: Vaalea nainen on eurooppalainen, joka kantaa kädessään Uuden-Seelannin lippua. Hänen vastapäätä seisoo maorilaismies, joka kuvaa Uuden-Seelannin alkuperäiskansaa. Vaakunan yläpuolella on Yhdistyneen kuningaskunnan kruunu.


title: Lento 714

text: Lento 714 (vuoden 2008 suomenkielisessä painoksessa Lento 714 Sydneyyn, ) on belgialaisen sarjakuvataiteilija Hergén piirtämä ja käsikirjoittama 22. Tintti-albumi. Se ilmestyi alun perin ranskankielisenä jatkosarjana belgialaisessa "Le journal de Tintin" -lehdessä vuosien 1966–1967 välisenä aikana. Vuonna 1968 tarina julkaistiin 62-sivuisena sarjakuva-albumina. Suomessa albumin julkaisi vuonna 1970 Otava Heikki ja Soile Kaukorannan suomentamana.


title: Lento 714

text: Tintti, Milou, kapteeni Haddock ja professori Tuhatkauno ovat matkalla Sydneyn kansainväliseen avaruuskonferenssiin, kun heidän matkustajalentokoneensa tekee välipysähdyksen Jakartassa. Lentoasemalla Tintti ja Haddock yllättäen tapaavat ystävänsä Pjotr Pahkin, jonka he alun perin kohtasivat albumissa "Seikkailu Punaisella merellä". Pahk kertoo olevansa nykyisin omalaatuisen miljardöörin Lazslo Carreidasin yksityisen yliääniliikelentokoneen (Carreidas 160) lentokapteeni ja esittelee kumppaninsa Carreidasille. Carreidas lupautuu kuljettavansa Tintin kumppaneineen Sydneyyn uudella yksityiskoneellaan, mutta kesken lennon kone joutuu Carreidasin sihteerin Spaldingin sekä miehistönjäsenien Hans Böhmin ja Paolo Colombanin kaappaamaksi. Tintti, Milou, Haddock, Tuhatkauno, Pahk, Carreidas ja hänen avustajansa Gino joutuvat vangeiksi, minkä jälkeen kaappaajat lennättävät koneen Pulau-Pulau Bomba -nimiselle Pienillä Sundasaarilla sijaitsevalle trooppiselle tulivuorisaarelle Celebesinmerellä. Saarella ilmenee, että kaappauksen takana on Tintin arkkivihollinen, rikollispäällikkö Roberto Rastapopoulos, jonka tukena ovat Allan sekä suuri joukko sondonesialaisia vapaustaisteilijoita.


title: Lento 714

text: Milou onnistuu pakenemaan Rastapopoulosin kätyreiltä, mutta Tintti, Haddock, Tuhatkauno, Pahk ja Gino viedään saarella sijaitseviin, toisen maailmansodan aikaisiin japanilaisiin bunkkereihin. Carreidas kuitenkin viedään toiseen bunkkeriin, sillä Rastapopoulos järjesti kidnappauksen saadakseen selville Carreidasin sveitsiläisen pankkitilin salaisen tunnusnumeron. Rastapopoulosille työskentelevä tohtori Krollspell ruiskuttaa Carreidasiin keksimäänsä totuusseerumia. Rastapopoulosin ja tohtorin suureksi hämmästykseksi Carreidas ei kuitenkaan kerro pankkitilin tunnusnumeroa, vaan tunnustaa viettäneensä lapsuudestaan asti epärehellistä elämää, ja että hän on tehnyt 4-vuotiaasti lähtien varkauksia, huijauksia ja muita rikollisia toimia. Lopulta Rastapopoulos raivostuu, koska totuusseerumi ei toiminut odotetulla tavalla, ja yrittää lyödä Krollspelliä. Hermostuksissaan Rastapopoulos osuu vahingossa Krollspellin kädessä olevaan injektioneulaan, minkä seurauksena Rastapopoulos altistuu totuusseerumin vaikutukselle ja paljastaa todelliset suunnitelemansa: kun hän olisi saanut selville Carreidasin pankkitilin tunnusnumeron, hän olisi pettänyt ja tappanut Krollspellin, Spaldingin, Böhmin ja Colombanin. Myöskään sondonesialaisten kohtalo ei ole Rastapopouloksen tosiasiallisissa suunnitelmissa häävi.


title: Lento 714

text: Miloun avulla Tintti kumppaneineen pakenevat bunkkerista, minkä jälkeen Tintti ja Haddock löytävät bunkkerin, missä Carreidasia pidetään vankina. He ottavat Rastapopoulosin ja Krollspellin vangeiksi, mutta Rastapopoulos pakenee ja kohtaa Allanin. Tintti, Haddock, Krollspell ja Carreidas joutuvat pakenemaan saaren alla sijaitsevaan luolastoon, minne sondonesialaiset eivät uskallaudu mennä, koska he pitävät luolaa pyhänä paikkana. Luolastossa joukkio kohtaa Tuhatkaunon, Pahkin, Ginon sekä "Komeetta"-lehden toimittajan Mik Esdanitovin, joka paljastaa luolan olleen aikoinaan saaren alkuasukkaiden temppeli. Koska Rastapopoulos, Allan, Spalding, Böhm ja Colombani — tässä vaiheessa sondonesialaiset ovat joutuneet sekasorron valtaan ja paenneet saarelta — eivät kykene tunkeutumaan luolaan, Allan asentaa räjähteen, jonka laukeaminen käynnistää odottamattomasti massiivisen tulivuorenpurkauksen. Tintti kumppaneineen pakenee romahtavasta luolasta, ennen kuin he menehtyisivät vulkaanisiin kaasuihin tai laavaan. Luolasta päästyään Esdanitov kutsuu paikalle salaperäisen lentävän lautasen, minkä jälkeen hän hypnotisoi Tintin kumppaneineen. Lentävän lautasen avulla Esdanitov hypnotisoi ja kaappaa myös Rastapopoulosin, Allanin, Spaldingin, Böhmin ja Colombanin, jotka ovat yrittävät paeta saarelta, ja asettaa Tintin kumppaneineen Rastapopoulosin kumiveneeseen.


title: Lento 714

text: Loppuratkaisussa nähdään televisiolähetys, jossa Tinttiä, Haddockia, Tuhatkaunoa, Pahkia ja Carreidasia yritetään haastatella, mutta hypnotisoinnin seurauksena he eivät enää muista saaren tapahtumia ja luulevat joutuneensa lento-onnettomuuteen. Uutislähetys myös paljastaa, että Pulau-Pulau Bompa on tuhoutunut tulivuorenpurkauksessa, ja että tohtori Krollspell on löydetty muistinsa menettäneenä New Delhistä. Ainoastaan Milou muistaa saaren tapahtumat, mutta koska hän on koira, hän ei kykene puhumaan muiden hahmojen kanssa eikä täten pysty kertomaan heille tapauksesta. Viimeisessä ruudussa Tintti, Milou, Haddock, Tuhatkauno, Pahk, Carreidas ja Gino nousevat matkustajalentokoneeseen, jonka on määrä viedä heidät Sydneyyn.


title: Lento 714

text: Kun Hergé piirsi "Lento 714":n, hän suunnitteli tarinan muiden Tintti-seikkailujen tavoin 62-sivuiseksi, mutta lopulta huomasi tarinan olevan 64-sivuinen. Hergé joutui poistamaan tarinan lopusta kaksi ylimääräistä sivua, mikä luo loppuun eräänlaisen "cliffhangerin": Tintin ja hänen kumppaneidensa kumivene on liikkumassa kohti uppoavaa saarta, mutta seuraavassa ruudussa nähdään Seraphin Lampion perheensä kanssa katsomassa televisiota.


title: Japanin kirjallisuus

text: Japanilaisella kirjallisuudella on pitkät perinteet. Vanhin säilynyt japaniksi kirjoitettu teos on "Kojiki" (712). Ensimmäinen hiraganalla kirjoitettu säilynyt kirja on Ki no Tsurayukin "Tosa nikki" (935). Japanin kirjallisuus nousi kukoistukseensa Murasaki Shikibun 1000-luvulla kirjoittaman "Genjin tarinan" myötä. Kirjaa on sanottu maailman ensimmäiseksi romaaniksi. Japanilaisen runouden tunnetuimpia muotoja ovat määrämuotoiset tanka (短歌) ja haiku (俳句).


title: Japanin kirjallisuus

text: Nobelin kirjallisuuspalkinto on mennyt kaksi kertaa Japaniin, ensi kerran vuonna 1968, jolloin palkinnon sai Yasunari Kawabata. Vuonna 1994 palkinnon sai Kenzaburō Ōe.


title: Japanin kirjallisuus

text: Vanhin säilynyt japaniksi kirjoitettu teos on "Kojiki" (712), sitä seurasivat historiateos "Nihonshoki" (720) ja runokokoelma "Kymmenentuhannen lehden kokoelma" (Man’yōshū, 759).


title: Japanin kirjallisuus

text: Teoksissa on käytetty vain kiinalaisia merkkejä ideografisesti, foneettisesti ja muilla tavoilla sovitettuna japanin kielioppiin.


title: Japanin kirjallisuus

text: Heian-kautta pidetään Japanin keisarillisen hovin huippukautena, ja se muistetaan taiteen, erityisesti runouden ja kirjallisuuden, kehityksestä. Ensimmäinen hiraganalla kirjoitettu säilynyt kirja on Ki no Tsurayukin "Tosa nikki" (935). Japanin kirjallisuus nousi kukoistukseensa Murasaki Shikibun 1000-luvulla kirjoittaman "Genjin tarinan" (Genji monogatari) myötä. Kirjaa on sanottu maailman ensimmäiseksi romaaniksi. Muita huomattavia teoksia olivat runokokoelma "Kokin-wakashū" (905) ja Sei Shōnagon "Makura no sōshi" (1002), joka kertoi elämästä keisarin hovissa.


title: Japanin kirjallisuus

text: Japanin keskiajan kirjallisuuteen oli luonteenomaista hallitsevan sotilasluokan nousuun ja zenbuddhismiin liittyvien runojen ja tarinoiden esilletulo. "Heike monogatari" (1371) on eeppinen teos Minamoto- ja Taira-klaanien kamppailusta. Muita senaikaisia tärkeitä teoksia olivat Kamo no Chōmein "Hōjōki" (1212) ja Yoshida Kenkōn "Joutilaan mietteitä" (Tsurezuregusa, 1331).


title: Japanin kirjallisuus

text: Myöhäiskeskiaikana kehittyi yksi nykyisistä dramaattisen näytelmätaiteen muodoista – kabuki-teatteri. Paljon vaikutteita haettiin kiinalaisesta kirjallisuudesta. Kyokutei Bakin kirjoitti historiallisen rakkausromaanin "Nansō Satomi Hakkenden" (1842).


title: Japanin kirjallisuus

text: Japanin avautuminen ulkomaailmalle aloitti eurooppalaisen kirjallisuuden vaikutuksen japanilaisen kirjallisuuden kehitykseen. Tärkeimpiä kirjailijoita sotaa edeltävältä ajalta olivat Shimazaki Toson, Mori Ōgai, Natsume Sōseki ja Ryunosuke Akutagawa. Japanin tappio toisessa maailmansodassa vaikutti kirjallisuuteen, synnyttäen tarinoita erakoitumisesta, tappiosta ja elämän tarkoituksesta. 1970- ja 1980-luvun teokset käsittelivät yhteiskunnallisia asioita. Nykykirjailijoista tunnetuimpia lienevät nobelisti Kenzaburō Ōe esimerkiksi "M/T ja kertomus Metsän ihmeestä" (M/T to mori no fushigi no monogatari, 1986) ja Banana Yoshimoto esimerkiksi "Kitchen" (1988). Mangan eli japanilaisen sarjakuvan esiinnousu 1980-luvulla on vaikuttanut kirjallisuuden kehitykseen. 1990-luvun menestyskirjoista "Ring" ja "Battle Royale" on myös filmatisoitu.


title: Luca Turilli’s Dreamquest

text: Luca Turilli’s Dreamquest on italialaisen kitaristin Luca Turillin perustama yhtye. Turillin nimi lisättiin Dreamquestiin, jottei tulisi sekaannusta saman nimiseen ranskalaiseen yhtyeeseen.


title: Luca Turilli’s Dreamquest

text: Vaikka Turilli tunnetaankin kitarataidoistaan, hän soittaa Dreamquestissa vain koskettimia. Kitaraa yhtyeessä soittaa Rhapsodyn kiertueilla mukana oleva Dominique Leurquin. Naislaulajana toimii Myst, jonka oikeaa henkilöllisyyttä ei ole paljastettu.


title: Šīrāz

text: Šīrāz () on kaupunki Iranin lounaisosassa. Šīrāz on Fārsin provinssin pääkaupunki. Vuonna 2005 kaupungissa oli 1 255 955 asukasta. Kaupungissa sijaitsee kansainvälinen lentoasema.


title: Enter Suicidal Angels

text: Enter Suicidal Angels on death metal -yhtye Dark Tranquillityn vuonna 1996 julkaistu minicd.


title: M/S Merchant

text: M/S Merchant () on Scandlines-varustamon omistama ja operoima ro-ro-rahtialus. Aluksen on rakentanut Rauma-Repola Oy:n Rauman telakka vuonna 1982. Kuollutta painoa "Merchantilla" on 13 025 tonnia. Alun perin aluksen nimi oli "Finnmerchant". Alus on rekisteröity Saksan lipun alle ja sen kotisatama on Rostock.


title: M/S Merchant

text: Merchantin sisaraluksia ovat M/S Vasaland ja M/S Aurora.


title: M/S Merchant

text: 11. kesäkuuta 1982 alus laskettiin vesille. 10. joulukuuta Marjatta Roos kastoi aluksen "Finnmerchantiksi". 16. joulukuuta 1982 alus luovutettiin Neste Oy:lle, joka rekisteröi aluksen Suomen lipun alle. Kotisatamaksi tuli Naantali. 3. tammikuuta 1983 alus lähti telakalta kohti Helsinkiä. Saman kuukauden aikana Finncarriers aloitti liikennöinnin aluksella, reitillä Helsinki–Turku–Purfleet.


title: M/S Merchant

text: 7. syyskuuta 1988 Partrederi Finnmerchant osti aluksen. Kotisatama muuttui uuden omistajan myötä Helsingiksi. Lokakuussa 1990 Finnmerchant siirtyi Etelä-Suomen ja Lyypekin väliseen liikenteeseen. 15. maaliskuuta 1994 alus myytiin Finnlinesille. 19. kesäkuuta 2003 ruotsalainen Nordö Link osti aluksen. 19. elokuuta 2003 Finnmerchant aloitti liikennöinnin Rauma–Helsinki–Lyypekki -reitillä ja jo seuraavan kuukauden alussa se siirtyi jälleen uudelle reitille; Hanko–Helsinki–Hamina–Zeebrugge–Felixstowe–Amsterdam.


title: M/S Merchant

text:
Syyskuussa 2003 norjalainen Finn RoRo osti aluksen ja rekisteröi sen Yhdistyneen kuningaskunnan lipun alle nimellä "Merchant". Kotisatamaksi tuli maan pääkaupunki Lontoo. Maaliskuussa 2006 alus päätyi Antique Shipping Ltd:n (SOL) omistukseen.
Elokuussa 2007 tanskalais-saksalainen Scandlines ilmoitti ostavansa aluksen. Syyskuussa 2007 Merchant aikarahdattiin DFDS Tor Linen Imminghamin ja Rotterdamin väliseen liikenteeseen. Lokakuussa reitti vaihtui; Cuxhaven tuli Rotterdamin tilalle. Jälleen marraskuun alussa reitti muuttui; Kiel–Pietari. Luovutus Scandlinesille tapahtui tammikuussa 2008, jonka jälkeen alus aloitti liikennöinnin Hangon ja Rostockin välillä.


title: Pentti Isotalo -palkinto

text: Pentti Isotalo -palkinto on jääkiekon SM-liigan vuosittain myöntämä tunnustuspalkinto parhaalle linjatuomarille. Palkittavan valitsee Liigan erotuomarikoulutusryhmä. Ensimmäisen kerran se myönnettiin kaudella 1979–80. Palkinto on kunnianosoitus hyökkääjä ja erotuomari Pentti Isotalolle.


title: Harry Lindbladin muistopalkinto

text: Harry Lindbladin muistopalkinto on jääkiekon SM-liigan vuosittain myöntämä tunnustuspalkinto SM-liigan runkosarjan voittaneelle joukkueelle. Ensimmäisen kerran se myönnettiin kaudella 1975–76. Palkinto on nimetty jääkiekkovaikuttaja Harry Lindbladin mukaan.


title: Annukka

text: Annukka on suomalainen naisen nimi. Se on hellittelymuoto nimestä Anna, joka pohjautuu heprean armoa tarkoittavaan Hannah-nimeen. Annukka viettää nimipäivää 9. joulukuuta, jolloin juhlivat myös Anna, Anne, Anni, Anu, Anneli, Annikki ja Annika. Almanakkaan se on otettu 1973. Joulukuuhun 2015 mennessä nimi on Väestörekisterikeskuksen tietojen mukaan annettu noin 6690 henkilölle.


title: Amerikankrokotiili

text: Amerikankrokotiili ("Crocodylus acutus") on suurikokoinen krokotiililaji, joka voi hyökätä myös ihmisen kimppuun. Se on Amerikan tunnetuimpia krokotiililajeja.


title: Amerikankrokotiili

text: Amerikankrokotiili voi kasvaa jopa kuusimetriseksi, mutta jää yleensä 3–4-metriseksi. Amerikankrokotiili on läheistä sukua orinoconkrokotiilille ja se muistuttaa sitä sekä rakenteeltaan että käyttäytymiseltään. Laji lienee kehittynyt Väli-Amerikassa ja levinnyt sieltä Etelä-Amerikan pohjoisosiin.


title: Amerikankrokotiili

text: Amerikankrokotiilin pää on kolmiomainen ja leveä, kuubalaisilla yksilöillä se on erityisen leveä. Selkäpuolella on sarveislevyjä jotka sijoittuvat hyvin hajanaisesti selkään, eivätkä ole rivissä kuten monilla muilla krokotiileilla. Kaulaa kohti sarveislevyt kuitenkin muodostuvat kaulusmaiseksi ja ovat rivissä. Pyrstön tyviosassa selän sarveislevyt ovat kahtena harjanteena, mutta lähempänä pyrstön kärkeä ne sulautuvat yhteen. Nuoret amerikankrokotiilit ovat selkäpuolelta vihertävänruskeita ja vatsapuolelta vaaleankeltaisia. Krokotiilin ikääntyessä sen väri tummenee ja muuttuu harmahtavaksi.


title: Amerikankrokotiili

text: Hampaat, joita on noin 70, ovat suuret ja niistä etummaisimmat ovat uurteiset, joka näkyy varsinkin nuorilla. Leuat ovat hyvin vahvat ja soveltuvat hyvin kovakuorisen saaliin murskaamiseen.


title: Amerikankrokotiili

text: Amerikankrokotiilia tavataan Karibialla ja sen lähialueilla. Lajia tavataan ainakin Kuubassa, Meksikossa, Floridassa, Haitilla, Jamaikassa, Hondurasissa, Venezuelassa, Kolumbiassa, Costa Ricassa, Ecuadorissa, El Salvadorissa, Guatemalassa, Belizessä,Panamassa, Perussa ja Nicaraguassa. Mahdollisesti sitä elää myös Trinidadissa ja Margaritassa. Caymansaarilta se on hävinnyt. Monissa valtioissa se on melko harvinainen. Kannan kooksi arvioidaan 10 000–20 000 yksilöä ja laji on vaarantunut. Kanta kuitenkin kasvaa Floridassa.


title: Amerikankrokotiili

text: Amerikankrokotiili elää joissa, järvissä, kanaaleissa ja patoaltaissa. Se viihtyy myös meressä, erityisesti mangrovemetsissä, vuorovesialueilla ja rannikkolaguuneissa. Poikaset eivät kuitenkaan kestä suolavettä, jonka takia laji ehkä puuttuu esimerkiksi Bahamasaarilta.


title: Amerikankrokotiili

text: Amerikankrokotiilit usein vain kelluvat päivisin veden pinnassa liikkumatta. Auringon laskiessa ne vilkastuvat ja lähtevät ruoan hakuun. Pääravintoa ovat kalat, kilpikonnat ja ravut. Usein se myös syö lintuja ja nisäkkäitä. Voipa se syödä myös pienempiä lajitovereita. Satunnaisesti se on hyökännyt myös ihmisen kimppuun, muttei tiettävästi saalistusmielessä. Amerikankrokotiilit eivät kuitenkaan ole yleensä erityisen vihamielisiä toisiaan kohtaan ja niitä voi olla samalla alueella suuria määriä. Krokotiilit kaivautuvat pohjamutaan kuivina kausina ja ovat siellä usein myös sulattamassa ruokaansa.


title: Amerikankrokotiili

text: Amerikankrokotiilit lisääntyvät ennen sadekautta, huhti-kesäkuussa. Naaraat rakentavat pesänsä hiekasta ja simpukankuorista. Pesäkeon valmistuttua naaras kiipeää sen päälle ja kaivaa takajaloillaan matalan kuopan, johon se munii kahteen tai kolmeen kerrokseen 19–80 munaa. Sen jälkeen munat peitetään ja naaras jää vartioimaan pesää munarosvoilta, kuten pesukarhuilta. Emo yleensä pakenee ihmisen tullessa lähelle, mutta suuret naaraat voivat myös hyökätä. Poikaset kuoriutuvat heinä-elokuussa. Poikaset ovat selkäpuolelta harmaanvihreitä ja niiden pyrstöstä puuttuvat poikkijuovat. Kasvu on nopeaa ensimmäisinä elinvuosina. Lisääntymiskykyiseksi amerikankrokotiilit tulevat 7–8-vuotiaina ja ne voivat elää luonnossa yli 60 vuotta, mutta vankeudessa jopa 80 vuotta.


title: Aaro Kivilinnan muistopalkinto

text:
Aaro Kivilinnan muistopalkinto on jääkiekon SM-liigan vuosittain myöntämä tunnustuspalkinto parhaalle seuralle. SM-liigan, Mestiksen, nuorten SM-liiga sekä B- ja C-nuorten SM-sarjan pisteet jakautuvat kahdeksalle parhaalle 10–8–6–5–4–3–2–1. Naisten ja B2-nuorten SM -sarjasta sekä A-tyttöjen ja C-tyttöjen SM-turnauksesta pisteitä jaetaan neljälle parhaalle, 5–3–2–1.
Ensimmäisen kerran palkinto jaettiin kaudella 1972–1973. Espoo Blues saavutti kaikkien aikojen suurimman piste-eron toiseksi sijoittuneeseen seuraan kaudella 2010–2011; 37–19.


title: Aaro Kivilinnan muistopalkinto

text: Palkinto on tähän mennessä jaettu vain kertaalleen kahdelle seuralle kauden päätteeksi. Tämä tapahtui kauden 1996-1997 päätteeksi, kun Jokerit ja TPS olivat pistelaskujen jälkeen tasapisteissä. Useimmin Aaro Kivilinnan muistopalkinnon on saavuttanut Tampereen Ilves, jolle palkinto on myönnetty kaikkiaan kahdeksan kertaa.


title: Aaro Kivilinnan muistopalkinto

text:
Aaro Kivilinna oli aikanaan jääkiekkoilija sekä jääkiekkovaikuttaja ja on aateloitu Suomen Jääkiekkoleijonaksi nro 2.
Kivilinna kaatui talvisodassa vuonna 1940.


title: Susa Saukko

text: Susa-Maria Saukko (s. 2. helmikuuta 1976 Lahti) on suomalainen näyttelijä, laulaja ja pianisti. Hän on suorittanut Lahden kansanopiston näyttämötaiteen linjan 1994–1995, Teatterikorkeakoulun 1997–2001, opiskellut Helsingin Pop & Jazz Konservatoriossa laulua sekä Lahden konservatoriossa ja Sibelius-Akatemiassa pianoa.


title: Susa Saukko

text: Saukko oli vuosina 2001–2006 kiinnitettynä Helsingin Kaupunginteatteriin, jossa hän teki muun muassa Heinähatun roolin näytelmässä "Heinähattu, Vilttitossu ja Rubensin veljekset" (2003). Hän on näytellyt lisäksi Teatteri Pienessä Suomessa 2001 "Pikku Heidin" nimiroolin ja Komediateatteri Arenassa 2006 "Natoni on toista maata" -revyyssä.


title: Susa Saukko

text: TV:n puolella Saukko esitti "Salatuissa elämissä" Aleksi Salinin opiskelutoveri Sinna Jokista tuotantokaudella 2002. Hän on lisäksi näytellyt muun muassa lyhytelokuvassa "Muisti" (2007). Hän oli mukana Peter Lindholmin vuonna 2008 valmistuneessa elokuvassa "Kolmistaan" ja esitti myös sen tunnusmusiikin ”Uusiin unelmiin”. Saukko on myös vieraillut "Kymppitonnissa" vuonna 2004.


title: Susa Saukko

text: Saukko on tehnyt myös monia äänirooleja ja pitänyt runo- ja lauluiltoja.


title: Hiroshiman poika

text: Hiroshiman poika on japanilaisen sarjakuvapiirtäjän Keiji Nakazawan kaiketi tunnetuin teos. Se perustuu hänen omiin kokemuksiinsa Hiroshiman pommitukseen johtaneesta sodasta. Nakazawa kuvaa realistisesti sitä, kuinka näki kaupungin tuhoutuvan ja ihmisten kuolevan. Mangan pohjalta on tehty kolme live action -elokuvaa, kaksi anime-elokuvaa ja televisiodraamasarja.


title: Hiroshiman poika

text: Jalavan vuonna 1985 julkaisema suomennos sarjakuvan ensimmäisestä osasta oli ensimmäinen suomennettu manga. Ensimmäisen osan toinen painos ilmestyi vuonna 2006, ja toinen osa samana vuonna. Ensimmäinen osa kuvaa elämää pommitushetkellä ja sitä ennen, ja toinen osa taas kuvaa elämää viikko pommin jälkeen.


title: Wigwam (täsmennyssivu)

text: Wigwam voi tarkoittaa seuraavia:


Naismith Memorial Basketball Hall of Fame on kaikkien aikojen merkittävimmille koripalloilijoille omistettu museo Springfieldissä Massachusettsin osavaltiossa.


title: Naismith Memorial Basketball Hall of Fame

text: Basketball Hall of Fame koostuu enimmäkseen yksittäisistä pelaajista. Ainoat sinne kelpuutetut kuusi kokonaista joukkuetta ovat First Team, Buffalo Germans, New York Renaissance, Original Celtics, Harlem Globetrotters ja Texas Western.


text: Basketball Hall of Fame perustettiin virallisesti vuonna 1959, mutta se avattiin yleisölle vasta 17. helmikuuta 1968. Hall of Fameen kuuluu tällä hetkellä muutama sata koripallon historiaan olennaisesti vaikuttanutta henkilöä.


title: Allting som ni gör kan jag göra bättre

text: Allting som ni gör kan jag göra bättre on ruotsalaisen Magnus Ugglan vuonna 1987 julkaistu albumi. Albumi on Ugglan kahdeksas studioalbumi ja se sisältää pelkästään cover-versioita tunnetuista ruotsalaisista kappaleista. Eräs albumin tunnetuimmista kappaleista on sen viimeinen kappale, Lasse Tennanderin "Ska vi gå hem till dig".


title: Allting som ni gör kan jag göra bättre

text: Albumia on myyty yli 135 000 kappaletta.


title: Allting som ni gör kan jag göra bättre

text: Kappaleen perässä on mainittu kappaleen alkuperäinen esittäjä.


title: Širazin kansainvälinen lentoasema

text: Širazin kansainvälinen lentoasema sijaitsee Šīrāzissa, Iranissa. Se on Fārsin provinssin tärkein lentoasema.


title: Ideasta tuotteeksi

text: Ideasta tuotteeksi: Miten insinöörit keksivät suunnitelmallisesti on Henry Petrovskin kirjoittama ja Kimmo Pietiläisen suomentama Terra Cognitan julkaisema insinöörin työtä kuvaava kirja. Kirja muodostuu yhdeksästä tapaustutkimuksesta, joissa tutustutaan tekniseen suunnitteluun ja kehittämiseen yhdeksän teknisen keksinnön avulla. Kussakin osassa keskitytään tiettyyn näkökulmaan insinöörin työstä.


title: Santa Fe

text: Santa Fe (espanjaksi) tai Santa Fé (portugaliksi), jonka merkitys on "pyhä usko", on lukuisien paikkojen nimi eri puolilla maailmaa:


title: Ajuraan

text: Ajuraan on somaliklaani. Ajuranit olivat 13.–17. vuosisadalla Somalian suurin, hallitsevin klaani. Muiden klaanien tyytymättömyys Ajuranien tyrannivaltaan johti suursotaan, jossa Ajuranit miltei katosivat. Ajuranien lukumäärä on noussut vähitellen.


title: Ajuraan

text: Tarun mukaan Ajuran dynastia olisi syntynyt Balad-nimisen arabikauppiaan ja merkalaisen päällikön Jamballe Hawiyen tyttären avioliitosta. Nykykäsityksen mukaan ajuranit saapuivat Somaliaan noin 900-luvulla muiden somaliklaanien mukana. Klaanin alkukodista kiistellään paljon, mutta heidän arvellaan olleen tulleen joko Egyptistä tai Sudanista, josta myös Hawiye-klaani on saapunut.


title: Petopoika

text: Petopoika () on DC Comics -kustantamon sarjakuvissa esiintyvä muotoaan muuttava supersankari. Arnold Draken ja Bob Brownin luoma hahmo esiintyi ensimmäisen kerran vuonna 1965 "Doom Patrol" -sarjakuvalehden numerossa 99. Petopoika tunnetaan myös nimellä Vaihdokas ().


title: Petopoika

text: Gar Logan on genetiikkaan erikoistuneiden tiedemiesten Mark ja Marie Loganin poika. Gar sairastui harvinaiseen Sakutia-tautiin saatuaan tartunnan eräältä vanhempiensa koehenkilöltä. Mark ja Marie yrittivät parantaa poikansa vihreästä apinasta tehdyn seerumin avulla ja onnistuivatkin siinä, mutta Garfieldin ihon ja hiusten pigmentti muuttui vihreäksi. Hän myös pystyi muuttamaan olomuotoaan miksi tahansa eläimeksi. Myöhemmin ilmeni, että hän saattoi muuttua myös avaruusolennon hahmoon, esimerkiksi Darkseidin parademoniksi - tosin ilman näiden erikoisvoimia ja väriltään edelleen kokovihreänä.


title: Petopoika

text: Garfieldin vanhemmat kuolivat veneonnettomuudessa pojan ollessa vasta 10-vuotias, ja sen jälkeen hän vietti elämänsä useissa eri sijaisperheissä. Myöhemmin Doom Patrollin Rita Farr adoptoi Garfieldin ja teki hänestä osa-aikaisen jäsenen ryhmässään, joka käytti hänestä nimeä Petopoika. Doom Patrollin tuhouduttua Petopojasta tuli hetkeksi näyttelijä Space Trek 2002 TV-sarjassa, jossa hänellä oli avaruusolion rooli. Sarjan jälkeen Garfield vaihtoi nimensä Petopojasta Vaihdokkaaksi ja liittyi Teinititaaneihin. Garfieldista tuli läheinen ystävä ryhmän jäsenten kanssa, varsinkin Kyborgin. Samoihin aikoihin hän asui Hollywoodissa samassa asunnossa serkkunsa Mattin ja sankaritar Flamebirdin kanssa, joka pakotti Garfieldin perustamaan uuden ryhmän länsirannikon Titaanit.


title: Petopoika

text: Eräässä Teinititaanien ja Ryhmä-X:n yhteisseikkailussa Garfield vitsailee Wolverinelle:


title: Petopoika

text:
- mihin Wolverine ärähtää:
Greg Cipes ääninäytteli Petopoikaa vuoden 2003 Teen Titans animaatiosarjassa, jossa se oli yksi Teinititaanien pääjäsenistä. Hahmo oli lähinnä ryhmän koomisin jäsen, joka teki jekkuja muille ryhmän sankareille.


title: Tarkekirjoitus

text: Tarkekirjoitus eli foneettinen kirjoitus eli foneettinen transkriptio on kirjoitusjärjestelmä, jonka avulla puhetta voidaan esittää tieteellisen tarkasti ääntämyksenmukaisena tekstinä. Yleensä tarkekirjoitus pyrkii hyödyntämään tavanomaisista äännekirjoitusjärjestelmistä (etenkin latinalaisesta kirjaimistosta) lainattuja kirjaimia, joiden äännearvot on vakioitu, niin että kukin kirjain edustaa aina samaa äännettä ja kutakin äännettä merkitään aina samalla tavalla riippumatta kuvattavasta kielestä. Koska latinalaisperäinen kirjaimisto ei riitä kaikkien maailman kielissä esiintyvien äänteiden yksityiskohtaiseen merkitsemiseen, kirjainvalikoimaa voidaan monipuolistaa esimerkiksi kreikkalaisin kirjaimin tai kirjaimia muuntelemalla, minkä lisäksi prosodisia piirteitä, kuten äänteiden pituutta sekä sanapainoa ja sävelkulkua, merkitään tarkkeilla tai tarkkeenomaisilla merkeillä. Tarkekirjoitukseen eivät päde yleiset oikeinkirjoitussäännöt, vaan esimerkiksi suuraakkoselle tai kapiteelikirjaimelle voidaan määritellä eri äännearvo kuin vastaavalle pienaakkoselle. Välimerkkejäkin voidaan käyttää tarkkeenomaisesti.


title: Tarkekirjoitus

text: Tarkekirjoitus palvelee ensisijaisesti kielitiedettä (murteiden tutkimusta, kielihistoriallista tutkimusta, vertailevaa kielitiedettä, oikeinkirjoituksen kehittämistä) ja kielenopetusta (oppikirjoissa, sanakirjoissa). Tarkekirjoitusta voidaan soveltaa myös tavanomaisten kirjoitusjärjestelmien välisessä siirtokirjoituksessa, jos kohdekielen kirjaimisto ei ole riittävän laaja kattamaan lähdekielen äänteistöä.


title: Tarkekirjoitus

text: Kielitieteen piirissä on kehitetty useita tarkekirjoitusjärjestelmiä, jotka kaikki pyrkivät vakiinnuttamaan yleispätevät merkintätavat eri kielten äänteistöjen kuvaamiseksi, mutta erilaisten lähtökohtien vuoksi järjestelmät poikkeavat jonkin verran toisistaan. Laajimmin käytetään kansainvälistä foneettista aakkostoa (IPA), mutta uralilaisten kielten tutkimuksessa käytetään perinteisesti suomalais-ugrilaista tarkekirjoitusta (SUT). Nimenomaan suomenkielistä puhetta merkittäessä kansainvälinenkin tarkekirjoitus on muutamaa kirjainta (erityisesti æ, ø, ŋ, ʋ, ɑ) lukuun ottamatta suhteellisen lähellä suomen oikeinkirjoitusta, sillä enimmäkseen vierailla kirjaimilla merkitään sellaisia äänteitä, jotka eivät kuulu suomen äännejärjestelmään. Suomalais-ugrilainen tarkekirjoitus voi pelkistetyimmillään näyttää melkein tavalliselta kirjoitukselta.


title: Tarkekirjoitus

text: Kansainvälisen foneettisen aakkoston käytäntönä on, että yleisellä eli foneettisella kuvailutasolla tarkekirjoitus merkitään hakasulkeisiin, ja tämä onkin tavallista esimerkiksi englantilais-suomalaisissa sanakirjoissa. Kielikohtaisella eli foneemisella kuvailutasolla hakasulkeiden sijasta suositaan vinoviivoja.


title: Tarkekirjoitus

text: Suomalais-ugrilainen tarkekirjoitus merkitään perinteisesti kursiivilla, mutta tämä typografinen käytäntö on harkinnanvarainen, sillä kursiivi voi heikentää luettavuutta. Suomalais-ugrilaistakin tarkekirjoitusta mukailevat ääntämisohjeet voidaan kirjoittaa hakasulkeisiin.


title: Sugi

text: Sugi eli sugipuu ("Cryptomeria japonica") on sypressikasvien ("Cupressaceae") heimoon kuuluva havupuulaji. Se on suuri ainavihanta puu. Sugi on suvun "Cryptomeria" ainoa laji, joskin Kiinassa esiintyvää muunnosta var. "sinensis" on joskus pidetty omana lajinaan "Cryptomeria fortunei".


title: Sugi

text: Sugi kasvaa kotoperäisenä Japanissa ja on maan taloudellisesti ja kulttuurillisesti tärkein havupuu. Se on Japanissa myös hyvin yleinen siitepölyallergian aiheuttaja. Sugeja on kasvatettu pitkään Kiinassa, missä laji on myös levinnyt luontoon. Euroopassa sitä käytetään puistopuuna.


title: Sugi

text: Sugi on suurikokoinen puu. Se voi kasvaa 50–65 metriä korkeaksi, mutta jää usein hieman pienemmäksi. Puun runko on yleensä hyvin suora ja saattaa kasvaa läpimitaltaan jopa kolme metriä leveäksi. Nuoren puun latvus on yleensä kapeahkon kartiomainen ja levenee vanhemmiten. Rungon alaosa on yleensä oksaton vanhemmilla puilla.


title: Sugi

text: Oksat ovat yleensä vaakasuuntaisesti harittavat tai hieman riippuvat. Ne haarautuvat yleensä rungosta säteittäin. Pienemmät oksanhaarat ovat usein riippuvia. Versot ovat eriytyneet pysyviin pitkäversoihin ja käpyjä tuottaviin lyhytversoihin. Versot ovat yleensä vihreitä ja kaljuja. Pitkäversot ovat ensimmäisenä vuotenaan vihreitä ja muuttuvat sitten ruskeiksi. Talvehtivat silmut ovat pieniä ja silmusuomuttomia. Kaarna on punaruskeaa tai harmahtavan ruskeaa ja säikeistä. Se hilseilee pitkittäisinä suikaleina.


title: Sugi

text: Lehdet ovat neulasmaisia, teräväkärkisiä, jäykkiä ja poikkileikkaukseltaan nelikulmaisia. Ne ovat tavallisesti 0,7–1,4 senttimetriä pitkiä, 0,8–1,2 millimetriä leveitä ja voivat olla suoria tai käyriä ja sisäänpäin versoa kohti kaartuneita. Niiden kaikilla pinnoilla on 2–8 ilmarakojuovaa. Lehtikanta on johteinen. Lehdet ovat asettuneet kierteisesti versoihin. Nuorten puiden lehdet ovat kapeampia ja pidempiä kuin vanhempien. Joillakin koristekasviksi jalostetuilla lajikkeilla on pysyvästi nuorille puille tyypilliset pitkät lehdet. Sugi on ainavihanta ja yksittäiset lehdet pysyvät puussa 4–5 vuotta ennen kuin varisevat pois. Lyhytversot varisevat kokonaisina lehtineen.


title: Sugi

text: Sugi on yksikotinen ja erilliset hede- ja emikävyt kasvavat samassa puuyksilössä. Hedekävyt kasvavat 6–35 kävyn tertuissa lyhytversojen päädyissä ja niiden väri vaihtelee punaisesta keltaiseen. Ne ovat 2,5–5 millimetriä pitkiä ja 2–3 millimetriä leveitä. Siemeniä tuottavat emikävyt kasvavat lyhytversojen kärjissä 1–6 ryhmissä. Ne ovat pyöreähköjä, yleensä 0,9–1,6 senttimetriä pitkiä ja 1–2 senttimetriä leveitä. Käpysuomuja on 20–30 ja niiden päädyssä on 4–5 terävää uloketta. Käpysuomuissa on 2–5 siementä.


title: Sugi

text: Pölytys tapahtuu helmi-huhtikuussa ja siemenet kypsyvät yleensä lokakuussa. Tummanruskeat siemenet ovat lenninsiivellisiä, 4–6,5 millimetriä pitkiä ja 2–3,5 millimetriä leveitä. Kypsät kävyt pysyvät usein puussa vielä 1–2 vuotta siementen varistua.


title: Sugi

text: Sugi on sopivassa kasvuympäristössä nuorena nopeakasvuinen, mutta pitkäikäinen puu. Vanhin tunnettu vuosirenkaista laskettu ikä on 1 400 vuotta, mutta joidenkin puiden on arvioitu olevan huomattavasti vanhempia.


title: Sugi

text: Sugia esiintyy luonnonvaraisena Japanissa Honshūn pohjoisosista Kyūshūn saarelle merenpinnasta 400 metrin korkeudelle ja eteläisessä Kiinassa Fujianin, Jiangxin, Sichuanin, Yunnanin, ja Zhejiangin maakunnissa vuoristometsissä 1 100–2 500 metrin korkeudella. Sitä käytetään myös laajalti metsänviljelyssä Kiinan muissa maakunnissa ja muualla maailmassa.


title: Sugi

text: Japanin kanta on luokiteltu muunnokseksi "Cryptomeria japonica" var. "japonica", kun taas Kiinassa esiintyvä kanta on luokiteltu muunnokseksi "Cryptomeria japonica" var. "sinensis". Kiinan kanta on luokiteltu joissakin lähteissä myös omaksi lajikseen "Cryptomeria fortunei". Sugin uskotaan yleensä olevan kotoperäinen Japanissa ja kaikkien Kiinan sugipopulaatioiden uskotaan olevan alun perin lähtöisin ihmisten Japanista tuomista puista.


title: Sugi

text: Sugi viihtyy syvissä, ravinteikkaissa ja hyvin vettä läpäisevissä maannoksissa. Laji sietää hyvin hapanta maaperää ja jonkin verran emäksistä maata, mutta sairastuu herkästi kloroosiin kasvaessaan ohuessa maaperässä kalkkipitoisella maalla. Sen luontaisella elinalueella sataa 1 500–2 500 millimetriä vuodessa ja vuoden keskilämpötila on 10–18 °C Sugi harvoin muodostaa lajipuhtaita metsiä luonnossa ja sen kanssa samoissa metsissä kasvaa usein muitakin havupuita, kuten momipihtaa ("Abies firma") ja japaninsypressiä ("Chamaecyparis obtusa").


title: Sugi

text: Sugi on Japanissa taloudellisesti tärkein puu. Sen puuaines on lahonkestävää, pehmeää ja helposti työstettävää. Pintapuu on vaaleaa ja sydänpuu punaruskeaa tai mustanruskeaa. Puuta käytetään monenlaiseen rakentamiseen, sisustukseen, huonekaluihin sekä paperin valmistukseen. Istutusmetsistä saatua sugin puutavaraa käytetään laajalti myös muualla maailmassa, varsinkin Kiinassa ja Intiassa.


title: Sugi

text: Puun kaarnasta on saatu nahan parkitsemiseen käytettyjä tanniineja. Puusta on myös tislattu eteerisiä öljyjä, joita on käytetty hajusteina ja lääkitsemiseen. Lisäksi puun osia on käytetty suitsukkeena.


title: Sugi

text: Nopeakasvuista ja hyvin tuulta kestävää sugia on käytetty laajalti maailmalla uudelleenmetsitysohjelmissa istutuspuuna, peltojen reunojen suojapuuna sekä koristepuuna. Joillakin alueilla sugimetsien istutus on havaittu osittain virheeksi. Azoreilla on todettu sugin valtaavan tilaa kotoperäisiltä kasvilajeilta ja lisäksi joidenkin paikallisten lintulajien menestyvän huonosti sugimetsissä.


title: Sugi

text: Koristepuuna sugi on yleinen puistoissa ja puutarhoissa sekä itäisessä Aasiassa että muualla lauhkeilla vyöhykkeillä. Eurooppaan se tuotiin 1800-luvulla. Se kestää hyvin maaperän pakkautumista ja menestyy kaupunkioloissa. Lajista on jalostettu useita koristekäyttöön tarkoitettuja lajikkeita. Sitä kasvatetaan myös bonsaina.


title: Sugi

text: Sugia on pitkään arvostettu Japanissa paitsi hyötypuuna, myös ulkonäkönsä ja pitkäikäisyytensä vuoksi. Sugeja on usein istutettu temppelien läheisyyteen. Lisäksi eräitä hyvin vanhoja, suuria yksilöitä on pidetty pyhinä. Kuuluisia vanhoja sugeja ovat mm. Kayano ōsugi sekä Jōmon sugi Yakushiman saarella, jossa kasvaa useita hyvin vanhoja yksilöitä.


title: Sugi

text: Sugi on myös yleinen siitepölyallergian aiheuttaja Japanissa.


title: M/S Ropax 1

text: M/S Ropax 1 () on Channel Ferriesin omistukseen rekisteröity ropax-alus. Alus on rakennettu vuonna 1980, Oskarshamn Varv -nimisellä telakalla Oskarshamnissa, Ruotsissa. "Ropax 1" on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo.


title: M/S Ropax 1

text: Ropax 1:n sisaralus on M/S Ropax 2.


title: M/S Ropax 1

text: 13. elokuuta 1980 alus laskettiin vesille ja 12. joulukuuta se luovutettiin Ab Skärhamns Oljetransporterin omistukseen, joka rekisteröi aluksen Ruotsin lipun alle. Kotisatamaksi tuli Skärhamn. Tuolloin aluksen nimi oli "Finnhawk". Tämän jälkeen Atlantic Cargo aloitti liikennöinnin aluksella.


title: M/S Ropax 1

text: 30. joulukuuta 1981 Merivienti Oy osti Finnhawkin ja rekisteröi sen Suomen lipun alle, kotisatamanaan Helsinki. Elokuun lopulla vuonna 1985 South Atlantic Cargo Shipping Co Ltd. osti laivan ja rekisteröi sen Bahaman lipun alle. Kotisatama muuttui maan pääkaupungiksi, Nassauksi. 21. lokakuuta 1989 Windspoint Shipping Co Ltd. osti Finnhawkin ja laittoi sen Gibraltarin lipun alle. Joulukuun alussa 1989 Finnhawk saapui Polish Marin Yard -nimiselle telakalle Gdyniaan, Puolaan. Telakalla alukseen lisättiin muun muassa tilaa matkustajille.


title: M/S Ropax 1

text: Huhtikuun alussa 1990 Nordö Link -varustamo osti aluksen ja laittoi sen Ruotsin lipun alle. Kotisatamaksi tuli Malmö. 6. toukokuuta alus saapui telakalta Puolasta ja sai nimekseen "Malmö Link". Toukokuussa 1990 alus siirtyi Malmön ja Travemünden väliseen liikenteeseen.


title: M/S Ropax 1

text: 26. huhtikuuta 2007 Finnlines ilmoitti Nordö Linkin myyneen aluksen EU:n alueella toimivalle yritykselle. 24. heinäkuuta 2007 Malmö Link oli viimeistä päivää liikenteessä Malmön ja Travemünden välillä, jonka jälkeen se lähti telakalle Birkenheadiin, Britanniaan kunnostettavaksi. Elokuussa alus nykyisen nimensä: "Ropax 1". Syyskuussa laiva rekisteröitiin Channel Ferries Ltd:n omistukseen ja Yhdistyneen kuningaskunnan lipun alle. 11. tammikuuta 2008 alus lähti telakalta kohti Tunisiaa, jossa se aikarahdattiin Cotunavin liikenteeseen.


title: Lasten ja nuorten kuvataidekoulu

text: Lasten ja nuorten kuvataidekoulu tai joskus lyhyesti vain kuvataidekoulu on suomalainen tavoitteellista ja etenevää vapaaehtoista kuvataideopetusta antava oppilaitos. Lasten ja nuorten kuvataidekouluja alettiin perustaa 1970- ja 1980-luvun taitteessa. Opetus on yleissivistävää.


title: Lasten ja nuorten kuvataidekoulu

text: Nykyisin kuvataidekoulut ovat osa taiteen perusopetusta. Lain (1998) mukaan taiteen perusopetus on tavoitteellista, tasolta toiselle etenevää, ensisijaisesti lapsille ja nuorille järjestettävää eri taiteenalojen opetusta, joka antaa oppilaalle valmiuksia ilmaista itseään ja hakeutua myöhemmin ammatilliseen koulutukseen. Käytännössä opetusta järjestetään tavallisesti 4–18-vuotiaille koulun ulkopuolella, mutta kouluvuoden aikana. Ikärajat ja käytännöt vaihtelevat jonkin verran kunnittain.


title: Lasten ja nuorten kuvataidekoulu

text: Kuvataidekouluissa on pyritty välttämään suorituskeskeisyyttä, vaikka arvosanat ovatkin tulleet mukaan. Opetusryhmät ovat tavallisesti pieniä ja materiaalit sekä tilat mieluusti korkeatasoisia. Myös kuvataidekouluille sopivaa pedagogiikkaa on etsitty. Alkuvaiheessa oli tärkeää taiteilijaopettajien panos toiminnan muotoutumisessa, myöhemmin on arvostettu pedagogista koulutusta.


title: Lasten ja nuorten kuvataidekoulu

text: Vuonna 2007-2008 taiteen perusopetusta kuvataiteessa antoi 148 oppilaitosta, joista 74 prosenttia oli kuntien ylläpitämiä. Oppilaita oli runsaat 20  000. Varsinaisia kuvataidekouluja on tällä hetkellä noin sata eri puolilla Suomea.


title: Lasten ja nuorten kuvataidekoulu

text: Lasten ja nuorten kuvataidekoulut järjestelmänä perustettiin 1980-luvulla. Lähtökohtana oli ajatus kokeilla lasten tavoitteellista ja pitkäjännitteistä kuvataiteen opetusta. Idean esikuvana olivat musiikkioppilaitokset. Kuvataidekouluille näytti olevan tilausta, joten samantyyppistä toimintaa ryhdyttiin järjestämään samanaikaisesti eri puolilla maata. Kuvataidekouluja ei perustettu viranomaispäätöksellä tai ylhäältä päin, vaan niiden takana oli joukko aktiivisia henkilöitä, kuten lasten vanhempia, taiteilijoita ja muita taideopetuksen tarjonnasta kiinnostuneita. Alkuvuosina 1970-luvun lopussa ja 1980-luvun alussa kouluja syntyi yhtä aikaa Kauniaisissa, Helsingissä, Espoossa, Joensuussa, Kajaanissa, Oulussa ja Hyvinkäällä.


title: Lasten ja nuorten kuvataidekoulu

text: Kuvataidekoulut olivat aluksi pienimuotoisia ja toiminnan henkeä etsittiin. Aiempaa muotoa tai säädöksiä toiminnalle ei ollut, joten avoin tilanne antoi tilaa erilaisille ratkaisuille. Kuvataidekouluista ei haluttu suorituspainotteisia, jollaisina musiikkioppilaitokset nähtiin. Opetukselle haluttiin luoda ihanneolosuhteet. Aikaa oli varattava riittävästi, opetusryhmien tuli olla pieniä, noin kymmenen oppilaan ryhmiä. Kuvataidekoulun välineiden ja materiaalien haluttiin olevan ammattilaistasoa. Myös opetustilojen ja välineiden tuli olla asianmukaisia.


title: Lasten ja nuorten kuvataidekoulu

text: Lisäksi opetuksen ja ilmapiirin haluttiin olevan kokeilevaa ja innostunutta. Monin paikoin pidettiin tärkeänä, että opetukseen osallistuu ammattitaiteilijoita. Kuvataidekouluaatteen mukaan prosessin tuli olla yhtä tärkeä kuin lopputulos. Parhaimmillaan opettaminen olisi uutta luovaa kuten taiteen tekeminenkin. Opettaja ja oppilaat olisivat tällöin kuin yhteisellä matkalla oleva työryhmä, jonka jäsenet tietoineen ja taitoineen vaikuttavat matkan onnistumiseen.


title: Lasten ja nuorten kuvataidekoulu

text: Yksittäisten kuvataidekoulujen perustajia olivat kunnat, taideyhdistykset, kannatusyhdistykset, taiteilijaseurat ja yksityishenkilöt. Kunnallisten kuvataidekoulujen ohella oli myös yksityisiä kouluja. Monet kuvataidekoulut aloittivat toimintansa kokeiluina pienten määrärahojen turvin. Maassa oli 1980-luvulla taloudellinen nousukausi, mikä lisäsi kuntien kiinnostusta kokeilla uusia palveluja.


title: Lasten ja nuorten kuvataidekoulu

text: Eri puolilla maata syntyneet kuvataidekoulut alkoivat tehdä yhteistyötä melko nopeasti. Kuvataidekoulujen ensimmäinen yhteinen tapaaminen oli vuonna 1982. Samana vuonna perustettiin myös lasten ja nuorten kuvataidekoulujen liitto, joka muun muassa ajoi valtionavustusten ja lainsäädännön saamista kuvataidekouluille. Tukea tulikin jo vuoden sisällä, joskin järjestelmällisempää valtionavustusta saatiin vasta 1990-luvun alussa, kun laki taiteen perusopetuksesta laadittiin.


title: Lasten ja nuorten kuvataidekoulu

text: Samana vuonna 1982 perustettiin kuvataidekoulujen kehittämistyöryhmä, joka kokosi kirjan "Lasten ja nuorten kuvataidekoulut – taustaa ja kehittämistavoitteet". Työryhmä määritteli myöhemmin kuvataidekoulun olevan oppilaitos, joka antaa 5–16-vuotiaille lapsille ja nuorille persoonallisuutta kehittävää, yleissivistävää kuvataideopetusta, joka tukee koulujen opetusta ja luo edellytyksiä taiteiden ammattiopinnoille. Opetus on tavoitteellista ja opetussuunnitelman mukaista, ja sen tulee ottaa oppilaan kehitystason huomioon. Se jakautuu perusopintoihin ja syventäviin opintoihin. Opetussuunnitelman ja etenevyyden korostamisella kuvataidekoulut halusivat irrottautua kerhomuotoisesta toiminnasta.


title: Lasten ja nuorten kuvataidekoulu

text: Lasten ja nuorten kuvataidekoulut vakiintuivat 1990-luvun kuluessa. Toiminnan alkaessa vakiintua myös opettajien pedagogiseen koulutukseen oli kiinnitetty huomiota. Taideteollinen korkeakoulu aloitti taiteilijoiden pedagogisen täydennyskoulutuksen vuonna 1987. Koulutus oli suunnattu etenkin kuvataidekouluissa toimiville taiteilijaopettajille.


title: Lasten ja nuorten kuvataidekoulu

text: Organisointityö kuvataidekouluissa eteni 1990-luvulla ja opetusministeriö julkaisi perusteet opetussuunnitelmille ensimmäisen kerran vuonna 1993. Suurempi muutos tuli 2002-2005, jolloin kuvataidekouluihin tuli oppilasarvostelu ja lukiodiplomia muistuttava päättötyö.


title: Lasten ja nuorten kuvataidekoulu

text: Kuvataidekoulujen toimintamalli oli todettu hyväksi jo 1990–luvulla, joten lapsille ja nuorille haluttiin järjestää samantyyppistä peruskoulun ulkopuolista opetusta muillakin taiteen aloilla, kuten käsityössä, arkkitehtuurissa, sanataiteessa, tanssissa, teatterissa ja sirkuksessa. Opetushallinto loi tähän tarkoitukseen käsitteen taiteen perusopetus. Ensimmäinen laki taiteen perusopetuksesta tuli voimaan vuonna 1992 ja sitä tarkistettiin 1998.


title: Diddl

text: Diddl on saksalainen piirretty juoksuhiirihahmo. Thomas Goletz piirsi 24. elokuuta 1990 ensimmäiset luonnokset silloin vielä nimettömästä oliosta. Ensin oli tarkoituksena, että Diddl olisi ollut olkainhousuja käyttävä kenguru isojen jalkojensa takia. Hänen tyttöystävänsä Diddlina on myös hiiri. Heidän seurassaan viihtyy useita muita eläinhahmoja, mm. Galupy-hevonen, Pimboli-nalle, sammakkoveljekset ja diddlen koira.


title: Diddl

text: Diddl ja hänen ystävänsä ovat tulleet suosituksi monissa maissa, myös Suomessa. Piirroshahmo esiintyy monenlaisissa tuotteissa, kuten vaikkapa kirjepapereissa, postikorteissa ja piirustustarvikkeissa.


title: Kainuun museo

text: Kainuun museo on Kajaanin kaupungin omistama Kainuun maakuntamuseo, joka toimii vuonna 1926 valmistuneessa tukkuliikkeen kiinteistössä lähellä Kajaanin rautatieasemaa.


title: Kainuun museo

text: Museon perusnäyttely esittelee Kainuun maakunnan historiaa ja kulttuuria sekä Kajaanin historiaa. Näyttely käsittelee muun muassa puun moninainsta käyttöä, tervan tuotantoa ja kuljetusta, Elias Lönnrotin elämää, alueen sotahistoriaa sekä Kajaanin vanhaa kaupunkielämää. Vaihtuvat näyttelyt täydentävät perusnäyttelyä tai esittelevät eri teemoja. Kainuun museolla on myös 306 000 kuvaa käsittävä valokuvakokoelma, erilaista arkistomateriaalia sekä käsikirjasto.


title: Kainuun museo

text: Museo sai alkunsa vuonna 1930 perustetusta Kainuun Museoyhdistyksestä, ja kun se vuonna 1977 siirtyi kaupungin omistukseen, sen esinekokoelmaan kuului 3 024 esinettä. Nykyään kokoelmassa on noin 19 700 esinettä. Kokoelmissa on myös taidetta: ensimmäiset taideteokset saatiin vuonna 1934 taiteilija Louis Sparrelta, 1970-luvulla kerättiin Kalevala-aiheisia teoksia, ja mukana on myös kainuulaisten harrastajamaalareiden teoksia.


title: Kainuun museo

text: Näyttelytilat ovat alun perin sijainneet kolmessa kerroksessa, mutta vuosina 2007–2008 museossa tehtiin remontti, jonka jälkeen näyttelytiloja on enää kahdessa kerroksessa. Remontti valmistui kesällä 2008.


title: Sellon kirjasto

text: Sellon kirjasto on Espoossa Sellon kauppakeskuksessa toimiva kirjasto. Se on osa Espoon kaupunginkirjastoa ja HelMet-kirjastoa. Sellon kirjasto on Leppävaaran aluekirjasto. Alueen muut kirjastot sijaitsevat Laaksolahdessa ja Viherlaaksossa.


title: Sellon kirjasto

text: Kaksikerroksisen kirjaston pinta-ala on 5 846 m². Kirjasto avattiin nykyisessä osoitteessaan elokuussa 2003. Sellon kirjasto on ollut ensimmäisestä toimintakuukaudestaan lähtien vilkkain kaikista pääkaupunkiseudun kirjastoista. Vuonna 2015 kirjastossa vieraili 1,1 miljoonaa asiakasta.


title: Sellon kirjasto

text: Kirjastotoiminta alkoi Leppävaarassa 1920-luvulla. Leppävaaran piirikirjasto sijaitsi Albergan suomenkielisellä kansakoululla, ja sen kokoelma oli kokonaan suomenkielinen. Tässä vaiheessa kirjasto tarkoitti alakansakoulun eteisaulan kahta kirjakaappia, mutta myöhemmin kirjakaapit siirrettiin koulun voimistelusaliin. Leppävaaran piirikirjasto oli suomenkielinen, mutta Espoon kirjastolaitoksen virallinen kieli oli ruotsi.


title: Sellon kirjasto

text: Vuonna 1937 kirjastolautakunta jakoi kirjastolaitoksen ruotsinkieliseen ja suomenkieliseen kirjastoon, minkä myötä Leppävaaran piirikirjastosta tuli Espoon suomalainen kantakirjasto. Ruotsinkielinen piirikirjasto eli Albergan kirjasto perustettiin 1946 Thorstorpiin. Myös Mäkkylään perustettiin oma ruotsinkielinen piirikirjasto. Ensimmäisen oman huoneistonsa suomalainen kantakirjasto sai vuonna 1955 Leppävaaran terveystalon kellarista. Tilat käsittivät kolme huonetta, ja pinta-alaa oli 120 m².


title: Sellon kirjasto

text: Uuden kirjastolain seuraksena vuonna 1962 kirjastoon vaadittiin tietty määrä kirjastoammatillisia työntekijöitä ja tarkoituksenmukaisia kirjastotiloja, jotta kirjasto saisi valtionapua. Kirjastotilojen tuli olla yksinomaan kirjastokäytössä, ja kirjaston aukioloaikoja piti laajentaa. Näin pääkirjaston henkilökunta kasvoi kahteen henkeen.


title: Sellon kirjasto

text: Leppävaaraan suunniteltiin kirjaston, kauppakoulun ja työväenopiston yhteisrakennusta vuodesta 1963 lähtien. Uusi kirjasto valmistui 1972 ja oli laajuudeltaan 2 600 m². 1960–1970-luvuilla kirjasto korvasi muita puuttuvia kulttuuripalveluja. Kirjastossa järjestettiin konsertteja, musiikkiesitelmiä, nukketeatteria ja lastenelokuvia sekä ammattimaisia taidenäyttelyitä. Uudet tilat olivat aluksi hulppeat, mutta muuttovoiton seurauksena ja kirjastotoimen kehittyessä uutta pääkirjastoa alettiin suunnitella vuonna 1986 Espoon keskukseen.


title: Sellon kirjasto

text: 1990-luvun lopulla espoolainen kirjastotilojen suunnittelu palasi juurilleen 1960-luvun aluekirjastoajatteluun, jolloin kirjasto luopui pääkirjastosuunnittelusta. Leppävaaran ahtaan ja huonokuntoisen rakennuksen tilalle esitettiin modernia, tietoyhteiskunnan haasteisiin vastaavaa aluekirjastoa. Kirjaston mitoitus tehtiin opetusministeriön ohjeiden mukaisesti periaatteella 100 m²/1 000 asukasta. Tässä vaiheessa Leppävaara oli kasvanut suureksi yli 50 000 asukkaan kaupunginosaksi (yhtä suureksi kuin koko Espoo tullessaan kauppalaksi). Myös pienen piirikirjaston kokoelma oli kasvanut mittavaksi aineistoksi: 1960-luvulla kirjoja oli vain muutama tuhat, mutta 40 vuotta myöhemmin niteitä oli kaikkiaan jo 220 000, joista kirjoja 170 000.